506 Itzulketa eskaera gordailu fiskalean sartzeagatik - Ogasuna\nOndare eskualdaketak eta EJDak\nOinordetzak eta dohaintzak\nGarraiobideen zerga berezia\nAlkohola eta edari alkoholdunak, hidrokarburoak eta tabakoa\nHidrokarburoen txikizkako salmentak\nTelekomunikazio operadoreen udal zerga\nUrteko eredu informatiboak\nAtzerrian ondasun eta eskubideak\nElektrizitatea eta ikatza\n002 Mugaldeko Langileen Erregistroa\n005 Ordainketa zatikatuak helbideratzea. Jarduera ekonomikoak egiten dituzten PFEZ zergaren zergadunak.\n030 Zergapekoen erroldan alta hartzeko, eta helbidea, datu pertsonalak eta harremanetarakoak aldatzeko aitorpena\n034 BEZan telekomunikazio zerbitzuen hasiera, aldaketa edo amaiera aitorpena\n035 Eragiketen hasiera, aldaketa edo amaiera aitorpena,baldin eta eragiketa horiek jasota badaude subjektu pasibo ez diren pertsonei zerbitzuak ematen dizkieten edo ondasunen urrutiko salmentak edo ondasunen barne entrega jakin batzuk egiten dituzten subjektu pasiboei aplikatu beharreko araubide berezietan\n036 Zentsu Aitorpena\n039 Entitate taldeko erregimen bereziaren datuen komunikazioa\n040 Aitorpen-likidazioa. Bingo jokoa\n042 Aitorpen-likidazioa. Joko kasinoak\n044 Aitorpen-likidazioa. Makina edo aparatu automatikoen bidezko jokoa\n048 Aitorpen-likidazioa. Apustu bidezko jokoa\n050 Gipuzkoako Foru Aldundiaren suhiltzaile eta larrialdi zerbitzuak mantentzeko tasa\n10-I Ondasun higiezinak errentan ematetik datozen etekinak. Atxikipenen eta konturako sarreren ziurtagiria\n10-T Lanaren etekinak, jarduera ekonomikoen etekinak eta beste etekin batzuk. Atxikipenen eta konturako sarreren ziurtagiria\n109 Pertsona Fisikoen Errentaren gaineko Zerga\n110 Lanaren etekinak eta jarduera ekonomikoen etekinak, eta sariengatik egindako atxikipenen eta konturako sarreren hiruhileko autolikidazioa\n111 Lan etekinen, ekonomi jardueren etekinen eta sarien gaineko atxikipenak eta konturako sarrerak. Hileko autolikidazioa\n115 Hiri ondasun higiezinak errentan edo azpierrentan emateagatik lortutako etekinen gaineko atxikipenak eta konturako sarrerak. Autolikidazioa\n117 Errentak edo ondare irabazien gaineko atxikipenak eta konturako sarrerak edo konturako ordainketa: IKEn kapitala edo ondarea ordezkatzen duten akzio eta partaidetzak eskualdatu edo berreskuratzea ta harpidetza eskubideen eskualdaketa. Autolikidazioa\n123 Kapital higigarriaren errenta eta etekinen gaineko atxikipenak eta konturako sarrerak. Aitorpen-likidazioa\n124 Aktibo finantzarioak eskualdatu, amortizatu, berreskuratu, trukatu edo bihurtzeagatik lortutako kapital higigarriaren errenten eta etekinen gaineko atxikipenak eta konturako sarrerak. Aitorpen-likidazioa\n126 Finantza erakundeetan dauden kontuetatik, aktibo finantziarioetan oinarritzen direnak barne, datozen kapital higigarriaren errenta eta etekinen gaineko atxikipenak eta konturako sarrerak. Aitorpen-likidazioa\n128 Kapitalizazio eragiketatik eta bizi edo elbarritasun aseguruen kontratuetatik datozen kapital higigarriaren errenten edo etekinen gaineko atxikipenak eta konturako sarrerak. Aitorpen-likidazioa\n130 Ordainketa zatikatuak. Jarduera ekonomikoak egiten dituzten zergadunak\n136 Loteria eta apustu jakin batzuetako sarien gaineko karga berezia. Autolikidazioa.\n159 Energia elektrikoaren kontsumoaren urteko aitorpen informatiboa\n170 Kreditu edo zordunketa txartelen bidezko kobrantza sistemari atxikitako enpresariek eta profesionalek egindako eragiketen urteko aitorpen informatiboa\n171 Diru ezarpenei, funts erabilerei eta edozein agiriren kobrantzei buruzko urteko aitorpen informatiboa\n179 Erabilera turistikorako etxebizitzen lagapena\n180 Ondasun higiezin hiritarren errentamendutik edo berrerrentamendutik datozen errenta edo etekin jakin batzuen gaineko atxikipenak eta konturako sarrerak. Urteko laburpena\n181 Mailegu eta kredituen eta ondasun higiezinekin lotutako finantza eragiketen aitorpen informatiboa\n182 Dohaintzei buruzko aitorpen informatiboa\n184 Errenta- esleipenaren araubideko erakundeen aitorpen informatiboa\n187 Errentak edo ondare irabazien gaineko atxikipenak eta konturako sarrerak: inbertsio kolektiboko erakundeen kapitala edo ondarea ordezkatzen duten akzio eta partaidetzak eskualdatu edo berreskuratzea. Urteko laburpena\n188 Kapitalizazio eragiketatik eta bizi edo elbarritasun aseguruen kontratuetatik datozen kapital higigarriaren errenten edo etekinen gaineko atxikipenak eta konturako sarrerak. Urteko laburpena\n189 Balore, aseguru eta errenten urteko aitorpen informatiboa\n190 Lan etekinen, ekonomi jardueren etekinen eta sarien gaineko atxikipenak eta konturako sarrerak. Urteko laburpena\n192 Altxorreko Letrekin egindako eragiketen aitorpena\n193 Kapital higigarriaren errenta eta etekinen gaineko atxikipenak eta konturako sarrerak. Urteko laburpena\n194 Aktibo finantzarioak eskualdatu, amortizatu, berreskuratu, trukatu edo bihurtzeagatik lortutako kapital higigarriaren errenten eta etekinen gaineko atxikipenak eta konturako sarrerak. Urteko laburpena\n195 Kreditu entitateei IFZa eman ez dieten kontuen edo eragiketen titularren hiruhileko aitorpena\n196 Mota guztietako finantza erakundeetako kontuen ondoriozko kontraprestazioagatik lortutako errenta eta kapital higigarriaren etekinen gaineko atxikipenak eta konturako sarrerak, finantza akbiboez egindako eragiketetan oinarrituak barne. Edozein finan\n198 Aktibo finantzarioekin eta beste balore higigarri batzuekin egindako eragiketen urteko aitorpena\n199 Kreditu entitateek txekez egindako eragiketen identifikazioa. Urteko aitorpena\n20G Sozietateen zerga. Kontabilitate agiria\n20R Berregituratze operazioen komunikazioaren eredua\n200 Sozietateen gaineko zerga eta ez-egoiliarren errentaren gaineko zerga (establezimendu iraunkorrak)\n202 Ordainketa Zatikatuak. Sozietateen gaineko zerga. Ez-egoilarren Errentaren gaineko zerga\n203 Ordainketa Zatikatuak. Sozietateen gaineko zerga. Ez-egoiliarren Errentaren gaineko zerga\n208 Balantzeak eguneratzearen karga bakarraren autolikidazioa\n210 Ez-egoiliarren Errentaren gaineko Zerga. Establezimendu iraunkorrik gabe lortutako errentak.\n213 Ez-egoiliarren Errentaren gaineko Zerga. Entitate Ez-egoiliarren ondasun higiezinen gaineko karga berezia\n216 Establezimendu iraunkorrik gabeko ez-egoiliarrek lortutako errentei egindako atxikipenen eta konturako sarreren aitorpen-likidazioa\n217 HMIS karga berezia\n218 Ordainketa zatikatuak Sozietateen gaineko zerga. Ez-egoiliarren Errentaren gaineko Zerga (enpresa handiak)\n22G Sozietate gaineko zergak\n220 Sozietate-taldeen ordainketa araubidea\n221 Zerga geroratuen aktiboak zerga administrazioaren aurrean kreditu galdagarri bihurtzeagatik ordaindu beharreko ondare prestazioa 2016\n222 Ordainketa zatikatuak. Sozietateen gaineko zerga. Zerga kontsolidazioko erregimena\n223 Ordainketa Zatikatuak. Sozietateen gaineko zerga. Ez-egoiliarren Errentaren gaineko zerga\n228 Eredua. Taldeen bateratze fiskaleko araubidearen jakinarazpena\n230 Loteria eta apustu jakin batzuetako sarien gaineko karga bereziaren atxikipenak eta konturako sarrerak. Autolikidazioa\n231 Informazioa herrialdez herrialde aitortzeko eredua\n232 Eragiketa lotuak eta paradisu fiskal gisa kalifikatutako herrialde edo lurraldeekin zerikusia duten eragiketak eta egoerak.\n237 HMISak banatutako mozkinen karga berezia\n270 Loteria eta apustu jakin batzuetako sarien gaineko karga berezia. Urteko laburpena\n280 Epe Luzerako aurrezki planak. Urteko aitorpen informatiboa\n289 Elkarren laguntzaren esparruan finantza kontuei buruz informatzeko urteko aitorpena\n291 Establezimendu iraunkorrik gabeko ez-egoiliarren kontuen etekinei buruzko aitorpen informatiboa\n296 Establezimendu iraunkorrik gabeko ez-egoiliarrek lortutako etekinengatik egindako atxikipenen eta konturako sarreren urteko laburpena\n299 Europar Batasuneko estatu batzuetako pertsona fisiko egoiliarrek lortutako errenta jakin batzuen urteko aitorpena\n30A Egintza Juridiko Dokumentatuak. Merkataritzako agiriak\n300 BEZaren hiruhileko aitorpen-likidazioa. Erregimen Orokorra\n308 BEZa: Itzulketa eskaera\n309 BEZ: Aldizkakoa ez den aitorpen-likidazioa\n310 BEZaren hiruhileko aitorpen-likidazioa. Erregimen Erraztua\n320 BEZaren hileko aitorpen-likidazioa. Enpresa Handiak\n322 Entitate taldea. Banakako eredua. Hilabeteroko aitorpena\n330 Hileko autolikidazioa. Hileko itzulketen erregistroa\n340 BEZaren erregistro liburuetan jasotako eragiketen aitorpena\n341 BEZa: Nekazaritza, abeltzaintza eta arrantzaren erregimen bereziaren konpentsazio eskaera\n345 Gizarte aurreikuspeneko sistemei buruzko urteko aitorpena\n346 Nekazari eta abeltzainentzako dirulaguntzak eta kalte-ordainak\n347 Hirugarren pertsonekin egindako eragiketen urteko aitorpena\n349 EBko subjektu pasiboekin egindako eragiketen laburbilketa\n353 Entitate taldea. Baterako eredua. Aitorpen-likidazioa hilabeterokoa\n368 Telekomunikazio zerbitzuei aplikagarri zaien araubide berezia BEZan\n369 Araubide bereziak, subjektu pasibo ez diren pertsonei zerbitzuak ematen dizkieten eta ondasunen urrutiko salmentak eta ondasunen barne entrega jakin batzuk egiten dituzten subjektu pasiboei aplikatzekoak.\n370 BEZaren hiruhileko aitorpen-likidazioa. Erregimen orokorra eta erraztua\n390 BEZaren urteko aitorpen-likidazioa\n391 BEZaren urteko aitorpen-likidazioa. Erregimen Erraztua\n392 BEZaren urteko aitorpen-likidazioa. Erregimen Orokorra eta Sinplifikatua\n393 Entitate taldeko erregimen berezian banaka aurkezteko urteko aitorpena\n95B Zuzenduta jaso diren fakturen komunikazioa. Hartzailea\n40E Aitorpen-likidazioa. Bingo Elektronikoa\n410 Kreditu entitateetako gordailuen gaineko zergaren konturako ordainketa. Autolikidazioa\n411 Kreditu entitateetako gordailuen gaineko zerga. Autolikidazioa.\n430 Aseguru Primen gaineko Zergaren hileko aitorpen-likidazioa\n44D Makina edo aparatu mekanikoen bidezko jokoaren gaineko tributuaren ordainketa helbideratzea\n480 Aseguru Primen gaineko Zergaren urteko aitorpen laburpena\n501 Larrialdiko Agiri Laguntzailea\n503 Zerga Bereziei lotutako produktuen agiri laguntzaile erraztua\n504 Europako Batasuneko beste estatuetatik fabrikazio zerga bereziei atxikita dauden produktuak jasotzeko baimen eskaera\n506 Itzulketa eskaera gordailu fiskalean sartzeagatik\n507 Itzulketa eskaera, bidalketa bermatuen sistemagatik\n508 Itzulketa eskaera, urrutiko salmenten sistemagatik\n509 Gorabeheren orria\n510 Europar Batasuneko beste estatuetatik jasotako eragiketen aitorpena\n511 Bideko salmenten prozeduran tasa murriztuarekin bidalitako produktuen emate orrien hileko zerrenda\n512 Hidrokarburoen gaineko zerga. 2. tarifako produktuen hartzaileen urteko zerrenda\n513 Elektrizitatearen gaineko zerga. Jardueraren urteko aitorpena (2015ean DEROGATUA)\n517 Marka fiskalen eskaera\n518 Alkoholaren eta Edari Deribatuen gaineko Zerga. Lan aitorpena\n519 Alkoholaren eta Edari Deribatuen gaineko Zerga. Lan eragiketetan izandako gorabeheren orria\n520 Alkoholaren eta edari deribatuen gaineko Zerga. Lan eragiketetan izandako emaitzen orria\n521 Alkoholaren eta edari deribatuen gaineko zerga. Hiruhilekoan hornitutako lehengaien zerrenda\n524 Alkoholaren eta Edari Alkoholdunen gaineko Zerga Berezien itzulketa eskaera\n525 Larrialdi Barruko Agiri Laguntzailea\n548 Jasanarazitako kuoten aitorpen informatiboa\n551 Astean luzatutako agiri laguntzaileen zerrenda\n553 Ardoaren eta edari hartzituen fabrika eta gordailu fiskaletan egindako eragiketen aitorpena\n554 Alkohol fabrika eta gordailu fiskaletan egindako eragiketen aitorpena\n555 Tarteko produktuen fabrika eta gordailu fiskaletan egindako eragiketen aitorpena tarteko produktuen gaineko zergan\n557 Edari deribatuen fabriketan eta gordailu fiskaletan egindako eragiketen aitorpena\n558 Garagardoen fabrika eta gordailu fiskaletan egindako eragiketen aitorpena\n560 Elektrizitatearen gaineko zergaren aitorpen-likidazioa\n561 Garagardoaren gaineko zergaren aitorpen-likidazioa\n562 Tarteko produktuen gaineko zergaren aitorpen-likidazioa\n563 Alkoholaren eta edari deribatuen gaineko zergaren aitorpen-likidazioa\n565 Zenbait Garraiobideren gaineko Zerga Bereziaren aitorpen-likidazioa\n566 Tabako laboreen gaineko zergaren aitorpen-likidazioa\n569 Zenbait Hidrokarburoren Txikizkako Salmenten gaineko Zerga\n570 Hidrokarburoen fabriketan eta gordailu fiskaletan egindako eragiketen aitorpena\n572 Hidrokarburoen gaineko Zerga Bereziaren itzulketa eskaera\n580 Tabako laboreen fabriketan eta gordailu fiskaletan egindako eragiketen aitorpena\n581 Hidrokarburoen gaineko zerga - Aitorpen-likidazioa\n582 Hidrokarburoen gaineko zerga - Aitorpen-likidazioa (berrigorleak)\n583 Energia elektrikoaren ekoizpenaren balioaren gaineko zerga-Aitorpen-likidazioa\n586 Berotegi efektuko gas fluordunekin egindako eragiketen aitorpen laburbiltzailea\n587 Berotegi efektuko gas fluordunen gaineko zerga\n588 Energia elektrikoaren ekoizpenaren balioaren gaineko zerga. Jarduera urtarriletik urrira bitartean eteteagatik aurkeztutako autolikidazioa\n590 Esportazio edo igorpenak eragindako itzulketa eskaera\n591 Energia elektrikoaren ekoizpenaren balioaren gaineko zerga. Zergadunekin egindako eragiketen urteko aitorpena\n595 Ikatzaren gaineko Zerga Berezia-Aitorpen-likidazioa\n596 Ikatzaren gaineko zerga berezia. Eragiketen urteko aitorpen laburtzailea\n610 Egintza Juridiko Dokumentatuak. Entitate laguntzaileek negoziatutako agiriak\n611 Egintza Juridiko Dokumentatuak. Urteko laburpenaren aitorpena. Entitate laguntzaileek negoziatutako agiriak\n60A Aitorpen-likidazioa. Agiri administratiboak eta notariotzakoak\n60S Aitorpen-likidazioa. Sozietate eragiketak\n60T Aitorpen-likidazioa. Ondare eskualdaketak\n620 Ibilgailu erabilien salerosketa\n670 Oinordetza eta Dohaintzen gaineko Zerga. Oinordetzak\n671 Oinordetza eta Dohaintzen gaineko Zerga. Dohaintzak\n672 Oinordetza eta Dohaintzen gaineko Zerga. Bizitza aseguruak\n714 Ondarearen gaineko zerga\n720 Atzerrian kokatuta dauden ondasun eta eskubideei buruzko aitorpen informatiboa\n763 Aitorpen-likidazioa. Joko jardueren gaineko zerga, urteko edo urte anitzeko jardueren kasuan\n781 Etxebizitza kontua.k- Higiezinak birgaitzea- Higiezinen errentamendua. Aitorpen informatiboa\n810 Telekomunikazioetako operadoreen udal zergen hiruhileko aitorpen-likidazioa\n840 Jarduera Ekonomikoen gaineko Zerga: Jardueren aitorpena\n841 Jarduera Ekonomikoen gaineko Zerga: Jarduerari zeharka atxikita dagoen lokalaren aitorpena\n842 Jarduera Ekonomikoen gaineko Zerga: Negozio zifraren zenbateko garbia jakinaraztea\n890 Telekomunikazioetako operadoreen udal zergen behin betiko aitorpen-likidazioa\n952 Zerga oinarrien aldaketen komunikazioa. Hartzekoduna\nCBK Carry Back\nDCC KUBA Kuota bateratuen banaketaren aitorpena (Hidrokarburoen gaineko zerga izan ezik)\nKAR Gasolio profesionala – urtean egindako kilometroen aitorpena\nKON Frogagiria, zerga bereziei lotutako produktuen izakinen kontabilitatea aurkeztu izanarena.\nR-6 Ondasun Higiezinen gaineko Zerga: Ondasun higiezin landatarren titularitate aldaketa\nR-7 Ondasun Higiezinen gaineko Zerga: Ondasun higiezin landatarren bereizketa, zatiketa eta elkarketa\nSDA Jarduera ekonomikoen gaineko zerga bankuan helbideratzea\nRF Zerga egoitzaren aitorpena\nSDB Ondasun higiezinen gaineko zerga bankuan helbideratzea\nSCP Frogagiria norberaren kontsumorako instalazioetako gasolio hornidurak itzultzeko eskaera aurkeztu izanarena\nSDH Zenbait hidrokarburoren txikizkako salmenten gaineko zergaren itzulketa eskaera\nSGA Nekazaritzan eta abeltzaintzan gasolio erosketak direla-eta jasandako Hidrokarburoen gaineko Zergaren itzulketa\nSGP Gasolio profesionalaren erroldan izena emateko eskaera orria\nU-1 Ondasun Higiezinen gaineko Zerga-Salbuespena eta hobaria eskatzea\nU-4 Ondasun Higiezinen gaineko Zerga. Obra berria, zabalketa, erabateko birgaiketa edo banaketa horizontala aitortzea\nU-6 Ondasun Higiezinen gaineko Zerga: Ondasun higiezin hiritarren titularitate aldaketa\nU-7 Ondasun Higiezinen gaineko Zerga. Ondasun higiezin hiritarrak bereiztea, banatzea eta elkartzea\nGerorapenak eta zatikapenak\nKontsultak eta erreklamazioak\nKontsultak, kexak, iradokizunak eta salaketak\nErrekurtso eta erreklamazioak (TEAF - Gipuzkoako Foru Auzitegi Ekonomiko-Administratiboa)\nZerga kontsulten errepertorioa eta interpretazio irizpideak\nZerga gidak autonomo; ETE, eta lehen sektorearentzat\nDatu pertsonalak eta harremanetarakoak (030 eredua)\nDigitalizazio ziurtaturako softwarea homologatzea\nGipuzkoako estanko baimenduak\nBEZaren urteko aitorpena\nAurkezteko moduak eta epeak\nErrenta eta ondarea\nSarrera gida eta bideoekin\nProposamena ikusi eta onartzea\nBAK edo BakQ eskatzea\nNobedadeak 2021eko zerga-araudian\nNola egin transmizio telematikoa\nElkarteei zuzendutako informazioa\n1 2022 FDA FAQ\nZerga ordezkarien errolda\nLegezko ordezkarien errolda\nBorondatezko ordezkarien errolda korporatiboa\nEntitate profesional laguntzaileak\nIdentifikazioa eta sinadura\nTramitazio elektronikora behartutako taldeak\nFinantza entitate laguntzaileak\nNire ordainketa Online\nDepartamentuaren zerbitzuen kartak\nEmakumeen eta gizonen berdintasuna\n2019ko aurretiazko genero txostenak\n2020ko aurretiazko genero txostenak\n2021eko aurretiazko genero txostenak\nZerga iruzurraren prebentzioa\nFiskalitatearen inguruko unitate didaktikoa\nZerga iruzurra saihesteko lankidetza hitzarmena\nFiskalitatea berritzeko ideiak\nEuskal Autonomia Erkidegoko Iruzur Fiskalaren kontrako Borrokarako Plan Bateratua\nAberastasuna zergapetzeko proposamen berriak Europan\nGipuzkoako Foru Ogasunaren urteko txostena\nGipuzkoako zerga gida 2012\nDepartamentuaren beste argitalpen batzuk\nEgitekoa eta helburuak\nForu administrazioaren jokaera arauak\nFakturazioa eta Faktura elektronikoen sarrera-puntu orokorra\nKatastroa eta ondasun higiezinen gaineko zerga\nKatastroarekin lotutako ziurtagiriak\nBilatu Hirilur Katastroan datuak\nBilatu Landalur Katastroan datuak\nUdalentzako fakturazio elektronikoa\nORAIN Gipuzkoa - Gipuzkoako Foru Aldundia - Diputación Foral de Gipuzkoa Ogasuna Menu nagusia ireki\nLogin orokorra gipuzkoa.eus-en\nEN Find out more about the Gipuzkoa Provincial Council.\n943 113 000\n506 Itzulketa eskaera gordailu fiskalean sartzeagatik/\nNork aurkeztu behar du?\nEstatuaren barruko lurralde esparruan zerga sortarazi duten fabrikazio zerga bereziei lotutako produktuak Gipuzkoako gordailu fiskal batean sartzen dituzten enpresariek, geroago Europar Batasuneko beste estatu kide batera bidaliak izateko asmoz.\nZer aitortzen da?\nBatasunaren gainerako lurralde eremura gordailu fiskal batean sartuz egindako bidalketak, eta hiruhileko bakoitzean beren helburura heldu direnak, baldin eta zerga barruko lurralde esparruan sortarazi badute.\nPaperean: 506 inprimakia bete eta aurkeztuz\nInternet bidez: Inprimakia Zergabideatik transmitituz\nOgasun eta Finantza Departamentuan, Zeharkako Zergak Kudeatzeko Zerbitzuan (Errotaburu Pasealekua 2, 20018 - Donostia).\nHiruhilekoa. Produktuak helmugako Estatu kidean jasotzen diren hiruhilekoa amaitu ondorengo lehen hogeita bost egunen barruan.\nPDF artxibo hau, inprimatuta, nahikoa da aitorpena aurkezteko.\n506 eredua (PDF)\n38/1998 Legea, abenduaren 28koa, Zerga Bereziei buruzkoa (PDF)\n1.165/1995 Errege Dekretua, uztailaren 7koa, Zerga Berezien Erregelamendua onartzen duena (PDF gaztelaniaz)\n113/2009 Foru Agindua, otsailaren 16koa,zerga berezien zenbait eredu onartu eta zerga horien kudeaketan bete beharreko arau batzuk bateratu eta egunean jartzen dituena (PDF)\n506 eredua Gipuzkoako Foru Ogasunean aurkeztu beharko da, produktuak gordailu fiskalera igorri zituen establezimendua Gipuzkoako lurralde historikoan dagoenean.\nItzulketarako prozedura 1995eko uztailaren 7ko 1.165/1997 Errege Dekretuaren 8. artikuluan araututa dago, dekretu horrek onartzen baitu Zerga Berezien Erregelamendua.\nGordailu fiskalean sartzearen ondoriozko itzulketak eskatzeko Zergaren sortzapen unean indarrean dauden zerga tasak aintzat hartuko dira.\nTlfno. zb. 943 113 000


Rikardo Arregi sarietan bi sari emango dituzte aurten ere – KULTUR SHAREA\nKazetaritza sarirako, kazetaritzaren berezko ezaugarriak dituzten lanak aurkeztu ahal izango dira. Komunikazio sarirako, euskarazko komunikazioa molde eta formatu berrituetara egokitutako lanak hartuko dituzte aintzat.\nXXXIII. edizioa da aurtengoa eta, orain bi urte hasitako berrikuntzei jarraiki, aurten ere bi sari izango dira: Kazetaritza saria eta Komunikazio saria. Gainera, finalistak ere izendatuko dira, Kazetaritza sarirako lau eta Komunikazio sarirako beste lau, gehienez. Sarituak izateko hautagaitzak proposatzeko aukera izango du edonork, norberak bere burua edo nornahik beste norbaiten aldeko proposamena egin ahal izango du, baina finalistak nahiz saridunak erabakitzeko ez da nahitaezko baldintza izango aldez aurretik hautagaitza aurkeztea.\nIrabazleak nortzuk diren azaroaren 25ean jakingo da, Andoaingo Bastero kulturgunean izango den sari banaketa ekitaldian. Ekitaldiaren goiburua da Martin Ugalde gogoan. Izan ere, aurtengo azaroaren 11n beteko baita Martin Ugalde idazle andoaindarraren jaiotzaren lehenengo mendeurrena. Bere lana, itzal luzeko konpromisoa eta oroimena gogora ekarriko ditu Rikardo Arregi Kazetaritza Sariak, iaz Xabier Leterenak ekarri zituen antzera. Alexander Huitzi zinegotziak adierazi duenez, “neurri batean Martin Ugalde eta Rikardo Arregi batuko ditugu egun horretan Bastero kulturgunean izango den sari banaketa ekitaldian, biak izan baitziren euskarazko kazetaritzari bultzada ematerakoan aitzindari eta sustatzaile”.\n“Euskararen normalizazioak ezinbestez behar ditu euskaraz egindako kazetaritza eta komunikazio prestu eta modernoa, kalitatekoa eta garaian garaiko beharrizanetara egokitua”, hori da Andoaingo Udalak urtero gogorarazten duen mezua eta Kazetaritza Sari hau hogeita hamahiru urteotan antolatzeko arrazoia.\nKazetaritza sariari dagokionez, 2020ko irailaren 16tik 2021eko irailaren 15era arteko tartean egunkari eta aldizkarietan, agerkari digitaletan edo irrati eta telebistetan euskaraz plazaratu diren kazetaritza-lanek izango dute saria eskuratzeko aukera. Saria 9.000 eurokoa da, eta Xabier Lakak Sarirako berariaz egindako irudi artistikoa jasoko du saridunak.\nKomunikazio saria eskuratzeko aukera izango dute, euskarazko komunikazioa molde eta formatu berrituetara egokitu eta euskarazko komunikazioaren mesedetan haien aukeraz baliatzeko urrats berritzailetzat jotzen direnek. Betiere, 2020ko irailaren 16tik 2021eko irailaren 15era bitartean euskaraz sortu, ekoitzi eta, kasua bada, zabaldutako komunikazio ekintza bat, komunikazio proiektu bat edo komunikazio proposamen bat izan beharko du nahitaez. Sari hau ere 9.000 eurokoa izango da, eta Xabier Laka eskultoreak egindako irudi artistikoa.\nGehienez ere zortzi finalista izango dira, eta finalistek, saridunek izan ezik, Xabier Lakak beren-beregi Rikardo Arregi Kazetaritza Sarirako sortutako irudiaren serigrafia jasoko dute.\nSaridun izateko hautagaitzak (kazetaritza edo komunikazio lanak) irailaren 17ra bitartean aurkez litezke, proposamenak Andoaingo Udalera posta arruntez bidaliz edota helbide elektroniko honetara igorriz: raks@andoain.eus.\nXXXIII. edizio honetako finalistak nortzuk diren azaroaren hasieran emango du ezagutzera epaimahaiak, eta sari banaketako ekitaldia azaroaren 25 iluntzean izango da Andoainen, Bastero kulturgunean.\n‘Bilintxen Menda’ bertso hamabostaldia antolatu dute maiatzerako, Donostian


Gazteen sormena, birusari aurre egiteko - bizkaie.biz\nBizkaie! 2021-03-17 10:29 Pil-pilean\nIkasleak Covid Off kanpainea lantzen (argazkia: Irekia) | Ikusi handiago | Argazki originala\nEusko Jaurlaritzako Hezkuntza Sailak eta EITBk Covid Off izeneko kanpainea jarri dabe martxan, gazteek Covid19-ari aurre egiteko neurriak modu ludiko eta sortzaile batez landu deiezen. Martian, apirilean eta maiatzean egongo da martxan ekimena, eta epe horretan bideo laburrak grabau eta bialtzeko eskatu deutse ikasleei, ondoren EITBren plataformen bidez zabaltzeko.\nMaila guztietako ikasleei zuzendutako kanpainea da, hau da, Lehen Hezkuntzako, Derrigorrezko Bigarren Hezkuntzako zein Batxilergoko gazteek bialdu leikiez bideoak. Ikastetxeen bidez antolatuko da parte-hartzea. Ikasleak ikastetxeko partaide aktibo sentidu behar dira, eta parte diran hezkuntza-sistemako erantzunkide, adierazo dau Hezkuntza Sailak.\nIzan be, pandemia hasi zanetik, ikasleek zorrotz bete behar izan ditue Covid-19ari aurre egiteko neurriak, irakasleen begiradapean. Hezkuntza-komunidadea ahalegin handia egiten dabil, baina beharrezkoa da segurtasun eta higiene-neurriak beteteko beharra azpimarratzen jarraitzea, dinoe kanpainearen bultzatzaileek. Bideoen bidez, ikasleei ahotsa emongo deutse.\nBirusari aurre egiteko neurriak danok bete behar doguzala gogoratu eragiteko bideoak sortzeko eskatu deutse, beraz, ikasleei. Eskolako zein eguneroko beste momentu batzuetako jokabideakaz lotuta egon leiteke mezua, eta hori zelan adierazo ikasleen esku egongo da: formatua, tonua, parte-hartzaile kopurua... Hori bai, muga batzuk egongo dira, ze gehienez minutu bateko bideoak izatea eskatu dabe antolatzaileek, eskuko telefonoagaz grabautakoak.\nGazteek ikastetxeetako arduradunen laguntasunagaz sortu eta bialdutako bideoak EITBk zabalduko ditu, horretarako atondu dauen webgunean. Ganera, telebistako kanaletan zein sare sozialetan erakutsiko ditu aukeratutako bideo batzuk.\nBestetik, ikasle sortzaileei bultzadatxua emoteko, Covid Off kanpainearen idea laborategia jarri dabe martxan. Youtubeko gune horretan, pandemiagaz lotutako hainbat komunikazino-ekintza batu dira, mundu zabaleko hainbat txokotakoak. Idea laborategiko edukiok gazteentzat inspirazino edo laguntzino izatea espero dabe Hezkuntza Sailak eta EITBk.


2019ko azaroaren 13a, asteazkena | Ordua Euskal Herrian 23:35:39\nIrakurketa ekintza aktiboa omen da eta ez dut kontrakoa argudiatuko. Irakurtzea beste aktibitate mota batzuetarako traba ere izan daiteke ordea. Irakurtzeak xurrupatzen digun denbora, energia eta emozioak ez baititugu beste zerbaitetan ematen. Orain arte, ez dut ezertxo ere idatzi ahal izan errefuxiatuen krisia delakoaz, errefuxiatuena baino askoz gehiago den krisiaz. Ez dut ezer idatzi, eta okerragoa dena, ez dut inolako laguntzarik eskaini (neguko arropak emateaz gain, baina minimorik minimoena besterik ez da hori). Irakurri, ia ez dut beste ezertaz irakurtzen.\nBerlinen bizi naiz eta, testuinguru honetan, ohar honek badu garrantzia. Beren bizitokia utzita ihes egin duen milaka eta milaka pertsona heldu baita hona azken hilabeteetan. Hiri berean bizi gara. Are gehiago, ez badira erabaki katastrofikoki txarrak hartzen, hiri berean bizitzen jarraituko dugula espero dut. Askok telebistan edo bestelako pantailetan ikusiko zenituzten irudiak bertatik bertara ikusi ditugu hemen: iazko udazken eta neguan, izena eman eta asilo eskaerak egiteko egoitza nagusiaren ondoko karpetan zain zegoen jendetza. Bolada batez, egunero pasa behar nuen handik eta bularraldean trabeska geratu zitzaizkidan begiradak, irribarreak, ibilerak. Hotzarekin batera sartu zitzaidan ezinegona gorputzean. Egunerokotasuna eta harekin lotutako kezkak alboz uztea lortzen dudanean, nire gorputza sentitzea lortzen dudanean, ezinegonak hortxe estu jarraitzen duela ohartzen naiz.\nLarritasun sentimendu horri irteten laguntzeko, badakit zerbait egin behar dudala. Ez baita bere kabuz desagertuko. Kontrara, haziz eta haziz doa. Egoerak ez badu onera egiten, zergatik egin beharko luke onera larriminak? Gure etxetik kilometro bateko radioan hiru aterpetxe daude, bakoitza 200 bat biztanlerekin. Prentsan irakurtzen dudana oso zail da ulertzen, irudikatzen, prozesatzen. Baina etxetik hamar minutura dudana konkretua da: asilo eskaera egin eta itxaroten dagoen jendea.\nAterpetxearen aurrean egoten dira batzuk zigarroak erretzen, telefonoz hitz egiten, xakean jokatzen. Paperak egiten ez diet lagunduko, ez baitut burokrazia alemaniarraren munstroa menperatzen ikasi. Baina badaude hainbat eta hainbat aukera, norberaren gaitasunetara moldatuak, ez? (Batzuei kosta egiten zaigu horri ere erantzutea: “Zertarako naiz gai?”). Gure lagun bat ostiraletan gaztetxoekin eskalatzera joaten da. Ez dakit zenbat irakurriko duen, baina ateratzen ditu astean pare bat ordu bere inguruan gertatzen ari denarekin inplikatzeko. Batzuk ekintzara pasatzen dira horren beharra dagoenean; eta beste batzuk tragediaz irakurtze hutsarekin itotzen gara.\nPertsonen migrazio mugimendu erraldoi honi alde askotatik begiratu eta heldu beharko zaio. Baina herritar arrunt bezala, gauza bakarra egin dezaket: hemen babesa eskatzen dutenei ongietorria adierazteko nire modua aurkitzea. Buru barruan soilik ditugun ideia edo jarrerek ez baitute benetako ondoriorik. Tamalez, buruan darabilgunaren eta gure ekintzen –edo ekintza ezaren– arteko diskordantziarekin bizi gara nahi baino gehiagotan. Hitza ematen dut: ez dut berriro gai honetaz idatziko ekintzara pasatzen ez naizen bitartean. Gutxiago irakurri eta zerbait konkretua egiten hasten naizen egunean, kontatuko dizuet.\nKanal hauetan artxibatua: Iritzia | Errefuxiatu krisi globala | Harremanak | Espainiako hauteskunde orokorrak 2016


hezkuntza bera ondare bihurtzen denean\n02 urria, 2020 Asteko Gaia 181\nOndarearen zabalkunderako bitarteko ezezik, ondare ere bada hezkuntza bera, eta hori herritarrei erakusteko, hainbat ekintza antolatu dituzte Goierrin.\nOndarearen Europako Jardunaldiek oihartzuna izango dute berriz ere Goierrin. Europako Kontseiluaren ekimenez antolatuta, ondarearen garrantzia balioestea eta herritarrei gerturatzea da jardunaldi horien xedea, eta Gipuzkoan bosgarren aldiz egiten ari dira aurten, beriz ere, Foru Aldundiak bultzatuta.\nJardunaldien edizio honetan hezkuntzak hartu du toki nagusia. Irailean hasi eta azarora bitartean, lurralde osoko 70 erakundek aldundiarekin batera antolatutako 100 bat jarduera eta 150 ekitaldi bildu dituzte Kontaiguzu Ondarea! Ondarea eta Hezkuntza izeneko programaren barruan.\nEta aurtengo jardunaldien ardatza hezkuntza izanik, hezkuntzaren alorrari merezi duen balioa aitortzea eta herritarrei utzi dien ondare materiala zein inmateriala edo ukiezina ezagutaraztea da antolatu dituzten ekintza horien guztien helburua.\nJarduera horietako batzuk Goierrin izango dira. Hezkuntzaren gaiarekin estuki lotuta, Beasainen, Idiazabalen, Legazpin eta Ordizian, erakusketak, tailerrak eta bisita gidatuak antolatu dituzte. Ondarearekin zerikusia duten beste alor batzuk jorratuz, berriz, Urretxun, Ezkion, Ormaiztegin, Seguran, Zegaman, Zerainen eta Zumarragan ere izango dituzte ekintza gehiago.\nHezkuntzak utzi duen ondarea\nHezkuntza eta ondarearen arteko lotura ez da berria. Azkenaldian joera handia dago ondarea hezkuntza baliabide gisa erabiltzeko, baina hezkuntza bera ere ondare bihurtzen da, eta hori gordetzea eta balioan jartzea ezinbesteko ariketa da herri baten historia osatzeko garaian. Ez bakarrik ondare materiala, hau da, eraikinak, argazkiak, eskolako altzariak edo koadernoak eta idazlumak bezalako tresnak, baita ondare inmateriala edo ukiezina ere.\nOndare materiala ezaguna eta gertukoa egiten da, baina zer da hezkuntzaren ondare ukiezina? Eskola tradizionalaren kultura osatzen duten elementuak dira, eta berezkoak dira hezkuntza praktikarekin lotuta dauden prozesu guztietan. Normalean ahoz eta modu kolektiboan trasmititzen diren ohiturak, keinuak, kantak, otoitzak… sartzen dira multzo horretan, eta nola ez, baita oroitzapenak ere. Eta, batez ere, jakintza.\nHorixe da hain zuzen, jakintza, Josetxo Zufiaurre beasaindar etnografoak eta Beasaingo irakaskuntzaren historiaren ikerlariak azpimarratu duen hezkuntza ondarea, lagunartearekin batera: «Lagunarteak eskolatik jaiotzen dira gehienetan, eta betirako izaten dira orokorrean». Irakasleak ere aipatzen ditu, arrazoi batengatik edo bestearengatik gogoan geratzen direnak, «ikasleei musika bezalako zaletasunen bat transmititu dielako, adibidez». Zufiaurrek oraindik ondo gogoan du La Salle eskolan ikasi zuenean tiple gisa elizako abesbatzan abesten zuen garaia.\nEuskararen alorrean ikastolak sortzen guraso askok egindako lana ere ondaretzat du Zufiaurrek, gaur egunera arte iritsi direlako haren emaitzak, eta etorkizunean ere izango dutelako oihartzuna. Berak ere parte hartu zuen Beasaingo ikastolaren sorreran.\nGoierri garaiko hezkuntza munduarekin lotura estua izan duen irakase ohi batek ere balio handia ematen dio hezkuntzari ondare den aldetik. «Edozein garaitan begiratu eta, dagokion unean, irakaskuntza edo ikasketa eta heziketarik gabe ez da sortuko aurrerapenik eta hobekuntzarik bizitzarako», dio; hau da, aurrerapenak eta hobekuntzak ere hezkuntzak utzitako ondareak dira, baina, hori bai, horiek egokiak eta zuzenak izan daitezen, «behar-beharrezkoa da ondo definituta edukitzea zer erakutsi, zertarako hezi, eta hori dena zertarako edo zer idealetarako edo lorpenetarako», eta horren guztiaren arabera, «emaitza mota desberdinak sortu eta lortuko dira gizadiarentzako».\nAdibide bat jartzearren, Legazpi aukeratu du, eta aurreko mendearen bigarren erdialdean bertan sortu ziren guraso elkarteak aipatu ditu, «langileen seme-alabek batxilergoa ikasi ahal izateko eta, ondorioz, lan aukera hobeak eta gehiago izateko» helburuarekin lan egin zutelako. Zufiaurrek bezala, ikastola ere aipatu nahi izan du, haren sorreran jardun zuten guraso, andereino eta laguntzaileek egindako lanak «euskara eta euskal kultura bizirik mantentzea eta pedagogia berriak uztartzea» zuelako helburutzat; baita «neskak eta mutilak bereiztu gabeko irakaskuntza eta heziketa» ere. Goierri garaian lanbide heziketa eraberritzeko eta garatzeko ahaleginak eta proiektuak eta ingurugiroarekiko kontzientziazio ekintzak ere aipatu ditu adibidetzat.\nIkusten denez, hezkuntzak utzitako ondare ukiezinak ñabardura askotarako zirrikituak uzten ditu. Argi dagoena da eskola garaian ikasitakoak eta ikusitakoak eskolatik igaro diren guztien barru-barruan geratu direla, izan maila pertsonaleko jakintza, lagunartea edo zaletasun bat, edo izan gizarte mailako aurrerapena eta hobekuntza. Ondare immaterial horren parte dira denak.\nBeasaingo hezkuntzaren bilakaera eta jolasaren garrantzia, iruditan\nHezkuntzaren hastapenak eta bilakaera. Erakusketa. Igartzako burdinola. Urriaren 2tik 18ra.\nGoazen elkarrekin jolastera. Erakusketa. Igartzako errota. Urriaren 2tik 18ra.\nIgartzako burdinolak Beasaingo hezkuntzaren hastapenak eta bilakaera erakutsiko dituen argazki bilduma hartuko du bere baitan, urrian zehar. Josetxo Zufiaurrek, Beasaingo Paperak bildumaren barruan, irakaskuntzaren inguruan 2015ean osatutako lan monografikoa hartu dute oinarritzat erakusketaren antoaltzaileek. Argazkiak herriaren historiaren zati hori ezagutzeko euskarri bihurtuko dira, ikasle taldeenak batez ere, baita orain ia ez dauden eraikinenak ere.\nBeasainen lehen zeuden ikastetxeak eta oraingoak, eta auzoetakoak, denak jaso dituzte erakusketan. Esan behar da Beasaingo hezkuntzaren historia oso zabala dela. Urteetan atzera joanda 1715ekoa da hezkuntzari buruzko lehen berri dokumentala, Astigarreta eta Gudugarretako eskoletarako maisuaren kontratazioari buruzkoa. Handik aurrera, eskolei buruzko erreferentziak etengabeak dira, eta zerrenda, oso luzea: Loinazko San Martin edo La Salle, Arte eta Lanbide Eskola, Pensionnat Notre Dame, Karmengo Ama, San Jose, San Juan, CAF-eko eskola industriala, Goierri Lanbide eskola,lehen ikastola (1917koa), Alkartasuna lizeoa, Andramendi ikastola eta Loinazpe eta Txindoki insitutuak.\nJolasa, berriz, hezkuntzarekin oso lotuta dagoen jarduera da. Inguruan jolastu izan direnak eta betiko abestiak, batez ere euskarazkoak, gogora ekartzea du helburu Igartzako beste txoko batean, errotan, ikusgai egongo den erakusketak. Aurreko belaunaldikoek panpinak nola egiten zituzten, tortolosetan nola jolasten zuten, zangoetan nola ibiltzen ziren edo familia giroan zer abesten zuten… hori guztia ezagutzeko aukera izango da bertan, aiton-amonek emandako testigantzei esker. Jolaserako erabiltzen zuten materiala ere ikusgai egongo da, baita jokoak ere.\nEskolako argazki zaharrekin lehengo Idiazabal ezagutzeko aukera\nHezkuntza erakusleihoetan. Erakusketa. Idiazabalgo hezkuntzaren historia eta ondarea jasotzen duten argazkien eta elementuen erakusketa. Herriko erakusleihoak. Udazkenean.\nIdiazabalgo hezkuntzaren historia jasotzea eta erakustea du helburutzat Ondarearen Europako Jardunaldien barruan herrian prestatzen hasiak diren erakusketak. Lan taldea osatzeko prozesuan daude oraindik, baina laster material bilketarekin hasiko dira, eta jasotakoak udazkenean zehar izango da ikusgai, herriko erakusleihoetan. Euskal Herriko Unibertsitateko Hezkuntza Museoaren lankidetza izango dute horretarako.\nArgazkiak eta liburuak, koadernoak edo ikasmahaiak bezalako eskola materiala izango dira ekimen horren ardatz nagusiak, garai bateko ikasleen testigantzekin batera. Azken horiekin, besteak beste, lehengo eta oraingo ikasgaiak, ohiturak, edo eskolak emateko moduak alderatzeko aukera izango da. Izan ere, hezkuntzak bilakaera bat izan du, eta horrek ere islada izango du erakusketan.\nIdiazabalgo hezkuntzaren historian 1885. urteko eskolak jarri zuen lehenengoetako mugarria, garai hartan euskarazkoa zelako eta herrian alfabetatze maila altua izatea lortu zuelako. Musikaren derrigorrezko heziketa izan zen beste mugarrietako bat, herrian musikari asko sortzea ekarri zuelako. Ondoren, beste hainbat data esanguratsu azpimarratu behar dira Idiazabalgo hezkuntzaren bailakaeran. Hala, 1928an, eskola nazionala inauguratu zen, gaurko udaletxean; eraikin hartako hainbat elementu umeentzako egokituta zeuden, eskaileretako harmailak ohi baino txikiagoak ziren, esaterako. 1960ko hamarkadan, bestalde, ikastola bat sortu zen, eta gero Aita Iparragirre herri eskolaren sorrera etorri zen, eskola nazionalak eta ikastola elkartuta. Urtsuaran auzoan ere izan zen eskola, eta badira han ikasi eta garai hartako oroitzapenak partekatzeko prest dauden herritarrak.\nAitona-amonen garaiko eskola Legazpin, 1950eko hamarkadara bidaia\nGure aitona-amonen garaiko eskola. Tailerra. Bisita gidatua izango da. Lenburren museoa, Haztegin. Urriaren 11, goizez.\nLegazpiko Lenbur Fundazioak aiton-amonen eskola ezagutzeko aukera eskaintzen du, Haztegi ikastolako txoko batean egokitutako museoarekin. Bertan, 1950eko hamarkadako ikasgela bat irudikatu dute, garai hartako elementu ugari erabilita. Ikasmahaiak, arbelak eta klariona, irakaslearen mahaia, liburuak, idazlumak, estufa, jolasak, mapak, esekitokiak eta berokiak, oinetakoak gordetzeko kutxak, Francoren erretratua, gurutzea… ezer ez da falta, ezta ikaslea ere.\nHain txukun eta fidelki antolatutako eskolan sartzea, garai haietara bidaiatzea bezala da. Zorroztasuna, diziplina eta erlijioa ziren orduan hezkuntzaren balio nagusiak, euskarak ez zuen tokirik, eta neskek eta mutilek bereizita ikasten zuten, bakoitzak gizartean zuen funtzioaren araberako heziketa jasotz: adibidez, joste lanak ikasten zituzten neskek, eta marrazketa lineala mutilek. Puntualtasuna, portaera, ikasketetarako gaitasuna, etekinak… oso kontuan hartzen ziren, eta zigor fisikoak baimenduta zeuden. Gizalegea, erlijioa, dotrina, historia santua, matematika edo gramatika ziren garai hartako ikasgaietako batzuk.\nGaurko eskolak bestelakoak dira, zorionez, eta Legazpiko hezkuntza mapa osatzen duten Domingo Agirre eskola publikoa, Olazabal institutua eta Haztegi ikastola mistoak, euskaldunak eta anitzak dira.\nAurretik, ordea, izan dira ikastetxe gehiago herrian, eskola nazionalak, Brinkola eta Telleriarteko eskolak, Patrizio Etxeberria enpresaburuak bultzatuta 1942an mutilentzat ireki zen salletarren Artzain Ona, neskentzako Santa Cruz akademia eta Santa Teresa ikastetxea eta Kimu Berri ikastola. Eskola nazionalak Domingo Agirre bihurtu ziren gerora, akademia itxi egin zuten, eta Artzain Ona, Santa Teresa eta Kimu Berri fusionatu eta gero, Haztegi ikastola sortu zen.\nGarai bateko eskoletako irudiekin Ordiziako irakaskuntzari begirada\nOrdiziako irakaskuntzari begirada bat. Erakusket. Argazki erakusketa,g arai bateko eskola materialaz lagunduta, D’elikatuz. Urriaren 1etik 18ra. Urriaren 17an, bisita gidatua.\nOrdiziak ere badu zer kontatu hezkuntzari dagokionean, eta herri baten bilakaeran hain garrantzitsua den alor horrek XIX. mendearen bukaeratik gaur egunera arte egin duen bidea erakutsiko dute D’elikatuz zentroan, argazkien eta beste hainbat eskola objektu eta materialaren bidez.\nUrdaneta eskola publikoa, Oianguren institutua, Jakintza ikastola eta Goierri lanbide eskola eta unibertsitatea dira gaur egun Ordiziako ikastetxeak, baina horien aurretik beste izen batzuek osatzen zuten herriko hezkuntza mapa, batez ere erlijo ordenen menpeko eskola pribatuenak. Hala, herri guztietan zeuden eskola nazionaletan ez ezik, ordiziarrek beste ikastetxe hauetan ikasteko aukera ere izan zuten urteetan zehar: haurren eta nesken San Jose, Karmeldar ahizpek kudeatutakoa; Karitateko ahizpen haur eskola; Kristau Eskolako Anaiek kudeatutako Santa Ana, mutilena; eta Karitateko ahizpen Milagrosa, neskena. Horiez gain, Arte eta Lanbide eskola bat ere izan zen herrian, Urdaneta akademiak ere eskolak eman zituen tarte batean, eta hezkuntzari oso lotuta egon zen Victor Mendizabal fundazioa. Haurtzaindegi bat ere sortu zuten 1976an, gerora Alotza izenez ezagutuko zena.\nHezkuntza ibilbide zabalekoa da, beraz, Ordizia, eta argazkien bidez osatutako erakusketak horren lekukotasuna emango du. Ikasle taldeetako argazkiak izango dira nagusi, baina gaur egun ez dauden ikastetxeen egoitzak eta desagertutako eraikinak ere ikusi ahal izango dira, baita Santa Ana jaietako programetan agertzen ziren ikastetxeen ikasturte amaierako festen aipamenak ere. Irudiari laguntzeko, garai bateko eskola gogoratzeko, ikasmahaiak, arbelak, tinta poteak, liburuak eta abar izango dira erakusketa aretoan.\n« «Urretxun boleibola galtzea onartezina da»\nGoiberri 390. zenbakia [pdf] »


Larruan "blotsak" zeuden, eta iltzeak hauskorra bihurtu zen. Beraz, gorputzak argi ematen digu zer ondo zuzentzen duen.\nBroken iltzeak eta ilea mehe - kaltzio falta seinale.\nAma gazteek, etxeko lanetan murgilduta dauden buruak, batzuetan gogoratu behar lukete. Ez itzazu "trifles" horiek, bat-batean, izterrak edo baskularreko asteriskoak agertu. Hau zure gorputzak zeinu bat ematen dizu - Ez dut horrelako edo beste substantzia erabilgarririk! Hori dela eta, ez utzi arretarik gabeko alarma utzi eta zure dieta berrikusteko. Horrek ez du zure edertasunaren gogaikeriak diren akatsak ezabatuko, baizik eta zure osasuna indartuko du. Nor garen artean ez du ilea trinko eta bikainarekin amesten, larruazal aproposa, iltze leun eta sendoa? Baina naturak beste lehentasunak ditu, batez ere gure immunitateari, nerbio sistemari eta barneko organoei buruz arduratzen da, gorputza sartzen duten elikagai gehienak bidaliz. Beauty bitaminak eta mineralak banatzeko printzipioaren arabera bizi behar duen haragijaleen papera izan zen. Baina lehenik SOS-seinaleak deszifratzen saiatzen zara, noizean behin zure gorputza elikatzen baita.\nSeinalea # 1: Akne\nGorputza bat-batean sebum mota asko sortzen hasten bada eta larruazaleko zelulak exfoliatzeko prozesua azkartu egiten bada, orduan aknearen itxura ezin da saihestu. Arazo hau konpontzeko integratu behar da. A bitamina laguntzen du sebaceous guruinaren jarduera arautzen, B6 bitamina testosterona, larruazaleko "aztarna" eta C bitamina, bakterioen aurkako borroka murrizten lagunduko du, horrek aknea zabaldu gehiago saihesteko .Zinc testosterona bihurtzeko gelditu egingo dihydrotestosterone sartu - acne mekanismo trigger. , zinkak larruazalean hantura murrizten du Tip: Haragiaren ordez arrainak jan eta omega-3 gantz-azidoak prostaglandinaren produkzioa estimulatzen du, larruazala erabilgarria baina arachidona acid Idi haragi dauden, aitzitik, hantura eragin dezakete. Ez hori landare zuntz (frutak, barazkiak, batez ere, aza eta babarrunak) aberatsak dira produktuak ahaztu. txokolatea, maionesa, fruitu lehorrak, zitrikoak, alkohola saihestu.\nSeinale # 2: Leku ilun eta zimur bitxiak\nAzalaren zahartze goiztiarrean, izpi ultramoreek errua izaten dute batez ere. Eguzkiaren erasoaren aurkako babes eraginkorra A provitaminoa, C eta E bitaminak zinkarekin konbinatuta sortuko ditu. "Nahasketa" honek ez du ehun konektiboaren egoera hobetuko, baizik eta pigmentu-lekuak kolpatu. Aholkua: E bitamina ezinbestekoa da adinaren aurkako borrokan.) Kapsula E bitamina batekin ireki eta bere edukiak arazoen inguruko tratamenduarekin.\nSeinale # 3: Miles\nGaraipen zurixkak (cysts) begiak, sudurra eta kopeta agertzen dira. Gorputzaren gantz metabolismoan arazoak sortzen direla uste da. Aholkua: Gantz eta gantz ezabatu behar dira menutik, beroa tratatu den tokian, sebaceous guruinetan blokeatzen laguntzen dute. Aurpegian "manga" erremediorik onena: A, C, D, E eta B bitaminak dituzten bitaminak dituzten elikagaiak, baita kaltzioa ere.\nSeinale # 4: asterisko baskularrak\nOdola ahulduta dagoelako gertatzen da. C bitamina, rutin (buckwheat aurkitutakoa), bioflavonoids (fruta fleshy aurkitu) eta anthocyanidins (baia gorri eta urdina) ontziak hormak indartu egingo du.\nSeinale # 5: Ilearen galera\nKeratinoa ilearen oinarria da, proteina beharrezkoa da eraketa egiteko. Ilea erortzen bada, lehenik gorputzeko proteinen ingesta zaintzeko eta B2, B6, C eta zinkeriarekin lotutako bitaminak gogoratuko dituzu. Proteinak asimilatzeko prozesua nahas daiteke, zuku gastrikoa gutxitu delako. Aholkua: Bazkalduan, entsalada ozpinarekin zerbitzatu ohi da. Proteina-digestibilidadak% 40 handitzen ditu.\nSeinalearen zenbakia 6: herpes\nHerpes birusa aktibatzen da immunitatea ahultzen denean. Provitamin A, B6 eta C bitaminak gorputzaren defentsak indartuko dituzte. E bitamina lasaitzen du mina errakzioaren inguruan, sendatzeko azkartu egingo da. Mineralen kasuan, immunitatea zinka, burdina, kobrea, magnesioa eta selenioa behar da. Aholkuak: Aminoazidoen lisina, karramarroetan, itsasoan, hegaztietan, soinetan, esnean, gaztaran, arrautzetan eta lekaleetan aurkitutakoa oso garrantzitsua da birusen aurkako borrokan.\nSeinalearen zenbakia 7: zelulitisa\nEtengabeko ehunaren egitura aldaketak direla eta. Proteina, bitamina A, C, B taldea, zinka, selenioa eta kaltzioa duten dieta aberatsa izango da. Rutina eta sufre konposatuek (porruak - iturri nagusia) zelulen odol-zirkulazioa aktibatzen dute. Aholkuak: barazkiaren jatorriko eta arrain proteinen proteina hobeak, animalien gantzak kontsumitzeko murriztea. Horrek koipe-zelulen erretzea pixkanaka eta moderatuaren prozesua onartzen du. Barazkiak zelulitisa kentzeko modurik txarrena da. Dosi estua ehun konektiboen ahultze zorrotz baterantz laguntzen du, "laranja azala" efektua hobetzeko.\nSeinalearen zenbakia 8: Nail akatsak\nGure iltzeak, larruazala eta ilea bezalakoak, zuzenean islatzen dute barne-organoen lana. batez ere gibela, urdaila eta hesteak. Iltzeak gladdening eta irmotasuna geldiarazten ez badituzu, ez saiatu "cajole" horiek, manikura besterik ez duzu egin behar premiazko dietak (eta arazo partikularrari begiratuz). Iltzeak hondatutako eta estratifikatuak - proteina gaizki digeritzen duten seinaleak, zuku gastrikoa gutxitzen dela eta Berriro gogoraraziko dizugu barazki-entsalada ozpinarekin (eta sagarrarekin) janztea arazo hau konpontzeko.\n♦ Burdina ez al dago? Iltzeak ez dira kolorerik, laua eta korrugatua.\n♦ Break eta puff up? Horregatik, zure menuan kaltzio edo magnesio oso txikia da.\n♦ Azazkalak hazten ari dira? A bitamina beharrezkoa da.\n♦ Ba al zenekien puntu zurixkak edo zeharkako zerrendak iltzeak? Ez duzu nahikoa zinka!\nAholkua: Silizioan aberatsak diren dietak sartzen dira, iltzeak birsortzeko eta hazteko. Esate baterako, gari germen edo gari sorta gehitu barazki-entsaladarrekiko tradizionalei eta, jakina, ez ahaztu silizioaren edukia duen diskoaren titularra - Jerusalemeko alkatxofa (sukaldeko zopak eta patatak).\nEstres egoerak gainditzeko moduak\nZer dira fístulas eta non etortzen diren?\nAirearen goiko eta beheko hegaldiak\nSpaghetti pasta italiarra\nMikroelementuen papera giza gorputzean\nAmetsen interpretazioa altueren beldurrei buruz\nHermafrodita: ugalketa organoen egitura\nMaria Kozhevnikovaren edertasunaren sekretua: linseed porridge\nZer esan nahi du emakume haurdun batek?\n2016ko gizonezkoentzako horoskopoa - maitasuna eta jaiotze-urtea\nEmakumeen hilekoaren sintesia faseak\nNola xehatu porridge multivariate batean?\nBread dumplings whey orea


Asanblada Konstituziogilerako hauteskundeak – K17.eus\nAsanblada Konstituziogilerako hauteskundeak\nAnnouncement Date: 12th azaroa 1917\nAsanblada Konstituziogilerako hauteskundeak 1917ko azaroaren 12an izan ziren, nahiz eta toki batzuetan hurrengo datetan burutu ziren (Richard Pipesen arabera, Moskun azaroaren 19 eta 21 artean bozkatu zuten). Luzaroan izan ziren hauteskunde hauek deitzekotan, baina azkenean atzeratuz joan ziren, egun honetan deitu izan ziren arte. Izan ere, Behin-behineko Gobernuak atzeratu zituen data honetara arte, eta azkenean boltxebikeen Gobernupean burutu izan ziren.\nAsanblada Konstituziogilea deitzea, errusiar talde ezberdinentzat, iraultzaren berme nagusia eta honen arrakastaren oinarri zian zen. Baina kontuan izan behar da iraultza egin zenetik zortzi hilabetetara deitu zirela honetarako hauteskundeak, bitartean herriak beste ordezkaritza modu batzuk topatu zituelarik, Sobietak adibidez. Beraz, Asanblada Konstituziogileak 1917an zehar egin ziren diskurtsoetan izan zuen tokia galdu zuen, izan ere, Estatu berria Sobietetan oinarritutakoa zen. Beraz, Estatuaren organo-goren moduan proiektatu zen Asanblada Konstituziogilerako hauteskundeak egin ziren hain zuen ere hau organo-goren gisa aintzatesten ez zuen Botere Sobietarra indarrean zenean. Paradoxa bat zen: izan ere Asanblada Konstituziogilearen paper gorena aldarrikatzen zutenek hau biltzeko hauteskundeak ez zituzten bildu, baina bai paper hori aldarrikatzen ez zuten boltxebikeek.\nHauteskundeetarako boltxebikeen kartela\nEseristak hauteskunde honetara zerrenda bakarrean joan ziren, praktikan bi alderdi baziren ere. Izan ere, hauteskundeak deitu izan zirenean (uztailean) oraindik alderdi bakarra ziren. Honen ondorioa, eseristen emaitza handiaz gain, Oliver Radkeyk frogatu duenaren arabera, eskuineko eseristen gain-ordezkaritza izan zen, ildo hau zuzendaritzaren aldekoa zenez, gehienetan probintzia bakoitzeko zerrenden buruan eskuineko eseristak ezartzen zituzten, zerrenda horrek bai eskuineko zein ezkerreko eseristen botoak jasotzen zituelarik. Richard Pipes historiagile antikomunistaren arabera: “sozialisten artean boltxebikeak izan ziren programarik gabe kanpaina egin zuten bakarrak” (hain zuzen ere, Asanblada hau beren instituzio moduan jotzen ez zutelako). Herrialdea oso egoera tentsoan bazegoen ere, hauteskundeen eguna lasaia izan zen, ia istilurik eta erasorik gabekoa. Hauteskunde hauetan, Alemaniaren okupaziopeko lurraldeetan ez zuten bozkatu, eta ezta ere Finlandian (nominalki oraindik Errusiaren parte zen, baina autonomia oso zabala zuen eta gainera independentzia prozesu batean murgilduta zegoen).\nAurkeztu ziren talde eta koalizio kopuru handia zela eta, Errusiako zabalera handia (eta orduko komunikazio falta) kontuan izanik, Errusiako egoera zein zena kontuan izanik (matxinada kontrairaultzaileak eta funtzionarioen sektore bat Gobernuaren aurka) eta iturri aniztasun handia ere kontuan izanik, datu zehatzak ematea zaila da. Kasu batzuetan funtzionarioek ez zituzten emaitzak behar bezala kontatu edo datuak helarazi. E.H. Carren zein Sam Farberren arabera “toki batzuetan hauteskunderik ere ez zen egin”. Carrek gehitzen duena, Gobernuak Moisei Uritski jarri zuen hauteskundeetarako komisario moduan, baina komisioko kide batzuek ez zuten Uritskirekin lanik egin nahi. Ondorio bezala, probintzia batzuetako emaitzak betirako galdu dira. John Rees britainiar historiagilearen arabera, fronteko sektore batzuetan ofizialek ez zieten soldaduei egoera politiko berria jakinarazi, beraz hauteskundeak ez ziren askeak izan. Egun aukeratutako diputatu denen izena ere ez dugu ezagutzen, 800 eserleku baino gehiago zeuden eta 700 diputatu pasatxo soilik identifikatu dira.\n1918an Sviatitski eskuineko eseristak, Asanblada Konstituziogilearen idazkari izandakoak bere datuak eman zituen. Datu hauetan ere, Sviatitskik ezin izan zuen koadro oso bat eman, 79 hautes-barrutitik 56 soilik aztertu ahal izan baitzituen (botoen %90). Datu hauek ematen ditu:\nEseristek: 16.500.000 boto\nBoltxebikeek: 9.023.963 boto\nEserista ez errusiarrek: 4.400.000 boto\nKadeteek: 1.856.639 boto\nMentxebikeek: 668.064 boto\nNazionalista musulmanek: 576.000 boto\nBundek: 550.000 boto\nUkrainar sozialista-nazionalista koalizioak: 507.000 boto\nEnesistek: 312.000 boto\nEskuindar talde ezberdinek: 292.000 boto\nLurjabeen elkarteek: 215.000 boto\nNazionalista baxkiriarrek: 195.000 boto\nNazionalista poloniarrek: 155.000 boto\nNazionalista alemaniarrek: 130.000 boto\nUkrainako Alderdi Sozialdemokratak: 95.000 boto\nNazionalista kosakoek: 79.000 boto\nSinesmen Zaharraren aldekoek: 73.000 boto\nNazionalista letoniarrek: 67.000 boto\nElkarte Kooperatiboek: 51.000 boto\nSozialista alemaniarrek: 44.000 boto\nJedinstvo taldeak: 25.000 boto\nSozialista finlandiarrek: 14.000 boto\nNazionalista bielorrusiarrek: 12.000 boto\nDatu hauetan, botoen %10a kontatu gabe dago, tartean Kaukasoko botoarena.\n1950ean, Sviatitskiren datuetan hein handi batean oinarritutako ikerketa baten arabera, Oliver Radkeyk datu hauek ematen ditu, zehazkiago taldekatuz):\nEseristek: 15.848.004 boto, 338 diputatu (299 eskuineko eta 39 ezkerreko)\nBoltxebikeek: 9.844.637 boto, 168 diputatu\nUkrainar eseristek eta hauek bultzatutako ukrainar koalizio nazionalistek: 4.846.957 boto, 81 diputatu\nKadeteek: 1.986.601 boto, 15 diputatu.\nMentxebikeek: 1.364.826 boto, 18 diputatu\nErrusiar eseristen eta ukrainar eseristen arteko koalizio ezberdinek: 1.203.135 boto (diputatu bakoitza bere taldearekin eseri zen)\nBestelako nazio txikietako nazionalistek (sozialistak barne): 2.620.967 boto, 77 diputatu\nBestelako eskuineko taldeek: 1.262.418, 2 diputatu\nBestelako talde sozialistek: 601.707 boto, 4 diputatu (enesistak).\nZenbait historiagile antiboltxebikek hauteskunde hauek errusiar demokrazia-adierazpenaren gailurtzat badituzte ere, parte-hartzea %48koa izan zen, Sobieteko hauteskundeetan baino askoz ere txikiagoa. Kontuan izan behar da berriki egin zirela Langile eta Soldaduen Sobieten II Biltzar Nagusirako hauteskundeak, eta Biltzar Nagusi horren erabakien ingurukoa (zilegitasuna onartzeko edo ukatzeko) zela Errusian bizi zen eztabaida politikoa, beraz, horrek jende asko hauteskunde hauekiko desmotibatua egoteak ere azal lezakeela parte-hartze baxu hori. Radkeyren arabera, hirietan izan zen parte-hartze txikiagoa, hain zuzen ere, Sobietetarako hauteskundeetan indar handienaz bozkatu zuten eta boltxebikeek aldekotasun handiagoa zuten zonaldean (Richard Pipesen arabera “ parte-hartzea oso handia izan zen: Petrograden eta Moskun %70ak baino gehiagok bozkatu zuen (…) eta landaguneko zenbait zonaldeetan nekazari guztiek bozkatu zuten”, baina bakarra da iritzi hori mantentzen duena). Boris Sokolov eseristaren arabera, “eseristek Asanblada Konstituziogilearen ideiarekin lotura handia zuten (…) baina hori ez zen herritar gehienen ustea (…) Fronteko soldaduek, langile gehienek… Sobietak hartzen zituzten euren erakundetzat, Asanblada Konstituziogilea zer zen ere ez zekiten”.\nHauteskundeetako mapa bat, hungarieraz, probintzia bakoitzeko irabazlea adieraziz (Errusiako “europar” probintziak soilik): laukitxoetan, eseristak nagusi ziren probintziak; lerro oblikuo estuetan, boltxebikeak nagusi ziren probintziak; lerro oblikuo zabaletan, mentxebikeak nagusi ziren probintziak; lerro horizontaletan, indar nazionalista ez-errusiarrak nagusi ziren probintziak.\nEseristen garaipena batez ere baserriguneetan bozkatuak izan zirelako gertatu zen. Eseristek gune indartsuak Errusiako Hegoaldea eta Ekialdea (Uralak, Volga eta Siberia) izan ziren. Hala ere, eztabaida zabala dago historiografian bi alderdi bereizi bezala aurkeztuko balira ezkerreko eseristek jasoko zuketen bozka kopuruaren inguruan; ezkerreko eseristak boltxebikeen aliatu, eta eskuinekoak (ofizialistak) kontrakoak izanik, botoen bereizketaren inguruko eztabaida hau Urriko Iraultzaren eta Sovnarkom boltxebikearen zilegitasunaren inguruko auzi bat izango bailitzan. John Reesen arabera, “ezkerreko eseristek, bakarrik aurkeztea izan zuten tokietan (Moskun, Kazanen) emaitza onak atera zituzten, beraz bakarrik aurkeztuko balira emaitza onak izango zituzketen” (Oliver Radkey eta Sam Farber iritzi berekoak dira, Radkeyren arabera, bi erdiek antzeko bozka kopurua izan zuten; Richard Pipes kontrako iritzikoa. Orlando Figes bezalako historialari antikomunista batek onartzen du ez zela erraza ezkerreko eseristen bozka kopurua kalkulatzea, beraz ezin zela jakin ziurki “herriak eta nekazariek bereziki boltxebikeez zein iritzi zuten”, baina “oro har, nekazaririk zaharrenek eskuineko eseristen alde, eta gazteenek ezkerreko eseristen alde bozkatu zutela” gehitzen du). Boltxebikeak hirietan gailendu ziren, Errusia erdialdean, Iparraldean (Petrograden eta Moskun barne), Bielorrusian eta Baltikoan (azken bi hauetan, alemaniarrek oraindik okupatu ez zituzten lurretan). Ukrainako probintzia gehienetan ukrainar nazionalistak gailendu ziren. Transkaukasiako hautes-barrutian mentxebikeak gailendu ziren, dudarik gabe georgiarren artean zuten indar handiari esker, eta hango etnia eta alderdi ezberdinen dispertsioak lagunduta (konparazioz, Errusian oso boto gutxi lortu zituzten: alderatzekoak dira Sviatitskik ematen dituen datuak, zeintzuetan Transkaukasia hartu gabe 670.000 bat boto ematen dizkien mentxebikeei, eta Radkeyk ematen dituen datuak, Transkaukasia hartuta 1.365.000 boto ematen dizkien mentxebikeei -beraz boto gehiago Transkaukasian Errusian baino-. Brian Caplanek datu hauek pixka bat ñabartzen ditu: 1.144.000 boto errusiar mentxebikeek eta 662.000 kaukasiar mentxebikeek. Radkeyk dionaren arabera, Transkaukasiako botoen %30 eta georgiarren %75 jaso zuten mentxebikeek, oro har %3,3 soilik jaso zutenean). Kadeteen botoa ere hirietan kontzentratu zen: bai Moskun zein Petrograden bigarren indarra izan ziren boltxebikeen atzetik. Dongo Eskualdearen barrutian, kosakoen erakunde zuri batek irabazi zuen (zenbait iturritan alderdi hau “nazionalista” gisa ere agertzen da, izan ere, erakunde hauetako ordezkari batzuk “nazionalismo kosakoaren” jarraitzaile ziren). Sviatitskik “zazpi eskualde handitan” banatzen ditu barrutiak; eseristak garaile ateratzen dira “Volgako Lur Beltzen Eskualdea”, Ural Ekialdean, Samaran eta Ukrainan; boltxebikeak aldiz Iparraldean (Petrograd inguruetan eta Baltikoan) eta Mosku-Errusia Erdian; Bielorrusian boltxebikeak pixka bategatik irabazten dute, eta Armadan eseristek tarte txikiz bata ere. Armadako zazpi fronteetatik boltxebikeek hirutan irabazi zuten: Iparraldeko Frontean, Mendebaldeko Frontean eta Baltikoko Itsas-Armadan; eseristek lautan, Hego-Mendebaldeko Frontean, Errumaniako Frontean, Kaukasoko Frontean eta Itsaso Beltzeko Itsas-Armadan irabazi zutelarik. Richard Pipesen arabera, Petrogradeko zein Moskuko goarnizioak boltxebikeen aldeko botoa eman zuten.\nBoto boltxebikea probintziaka erakusten duen mapa, hungarieraz (Errusiako “europar” probintziak soilik). Ezkerreko zutabean agertzen diren ikurrak boltxebikeak garaile atera ziren probintziekikoak dira, boto-kopuruaren arabera; eta eskuineko zutabean agertzen direnak, garaile atera ez zirenenak.\n1919ko abenduan Leninek emaitza horiek komentatu zituen, N. Sviatitski eseristaren artikuluaren iruzkina egiten ari zelarik. Sviatitskiren datuak desglosatzerakoan, Leninek esaten zuenez; “eserista errusiarrek eta beste herrietako eseristek” 20.900.000 bozka lortu zituzten (58%), mentxebikeek “eta antzeko taldeek” 1.700.000 bozka (beraz, “demokrazia burges-ttipiaren blokeak” 22.620.000 bozka, %62), boltxebikeek 9.023.963 bozka (%25) eta “kadeteek, nazionalistek eta antzekoek, lurjabeen eta burgesiaren alderdiek” 4.600.000 bozka (%13). Leninen ondorioa “boltxebikeak langileriaren alderdia eta eseristak nekazalgoaren alderdia” direla da, beraz, mentxebikeen ustea, “langile klasearen gutxiengo batek babesten ditu boltxebikeak” ez da egia. Leninen lehen argudioa, baldintza horietan hiriak landagunea gidatzen duela” eta “landaguneak hiriari jarraitzen” diola, eta kasu honetan “hiri-klase nagusia” proletalgoa zenez, normalena landa-guenak proletalgoa (eta ez burgesia edo demokrazia burges-ttipia) jarraitzea zela. Leninen ondorioen arabera, berdinketa teknikoa egon zen Armadan. Leninek dionez, bai proletalgoaren gehiengoa izateak zein Armadaren erdia alde izateak ahalbideratu zuen 1917ko Urriko iraultzaren garaipena.\nArtikulu horretan, Leninek Asanblada Konstituziogilearekiko Sobieten nagusigoa defendatzen zuen, Sobieten bidez proletalgoak botere politikoa lortu zuela defendatuz. Aldi berean, nekazarien askapena langileek ekarriko zutela defendatzen du. Leninen ondorio bat, zuriek eta gainontzeko indar antiboltxebikeek arrakasta gehien izandako zonaldeak 1917ko azaroan boltxebikeen kontrako bozka gehien izan zituzten zonalde berak izan zirela da; hots, langileria politikoki hain indartsu ez den tokian nekazalgoak kontrairaultzarekin bat egiteko tentaldi handiagoa duela (Leninen hitzetan “langileriaren diktadura ez zitzaien baserritarrei atsegin, are gutxiago zerealen soberakina zuten probintzietako baserritarrei”). Leninen arabera, nekazarien “zalantzek” egin zuten “borroka gogor baten ondorioz” hauek Denikini eta Koltxaki bizkarra ematea, eta azkenean gorrien garaipena onartzea. Beste ondorio bat, jada hauteskunde horietan Ukrainan bertako alderdi nazionalistek izan zuten garrantzia, eta honen bidez, Ukrainan Guda Zibilak izan zuen konplexutasuna (beraz Ukrainako auzi nazionalari eman beharreko arreta) da. Beraz, Leninen ondorio nagusia, iraultza batean, borroka hauteskundeak baino garrantzitsuagoa dela da. Bere iruzkinean Leninek ez du hainbeste “zilegitasunari” buruz eztabaidatzen, baizik eta emaitza horiek modu “historiko” batetan interpretatzen ditu, geroagoko Guda Zibilarekin batuz.\n(Goiko irudian, hauteskundeei buruzko hainbat kartel).


Pandemia isila - - Noaua.eus\nLuis Aranalde 2021-10-05 16:57\nHilabete pare bat badira Aitziber Garmendia aktoreak bere bikotearen suizidioaz gogoetatxo bat idatzi zuela. Sare sozialek txalotu egin dute bere ausardia. 14 urte dira bere buruaz beste egin zuela eta orain izan du Aitziberrek nahiko balentria drama horretaz idazteko. “Oxala lagunduko bagenu!”, dio. Egoera oso konplikatua bizi izan du eta lagundu egin nahi diela esaten du suizidioari lotutako egoera zailak bizi dituztenei.\n“Uste nuen ez nintzela inoiz gai izango “suizidio” hitza idazteko”, dio zaldibiar honek. Esperientzia mingarri hori kontatzeko pausu handi bat eman du eta gertakizun latz horretaz hitz egiteko unea iritsi dela uste du. Twiterren idatzi duen mezu honek berpiztu egin du leku askotan hain tabu den debatea.\nBidali zuen txioak ez du galerarik. Besteak beste honako hau esaten du:\n“Garrasi mutu bat eta errua besterik ez nintzen ni. Bada garaia gauza hauetaz hitz egiten hasteko. Bada garaia egoera honetan daudenei laguntzeko. Bada garaia neure burua barkatzen hasteko”.\n“Nahigabe guztiaren erdian, itxaropenezko mezu batekin bukatzen du Aitziberrek: ‘hautsi egin nintzen, baina pusketa txikiez osatutako beste NI bat sortu dut’. Zer egin dezakegu guk? Gauza xume bat: sufritzen duenaren begiekin sufrimendua ikusten saiatzea”\n“Ezjakintasunak eta arazo sozial hau tabu bihurtu izanak, suizidioari buruzko mito faltsu ugari sinestaraztera eraman gaitu”, dio kazetari batek.Osakidetzak mito asko gezurtatu ditu bere web orrian. Lehenbizi, suizidioaren gainean hitz egiteak ez du suizidiorik eragiten. Alderantziz; horren inguruan mintzatzeak ez du suizidio ideiarik ematen, hobeto sentiarazten du eta arriskua gutxitzen. Bigarrenez, edozein suizidio mehatxu benetako arriskua da eta serioan hartu behar da dagokion garrantzia emanez.\nEusko Jaurlaritzak estrategia bat onartu du suizidioei aurre egiteko. Plazara atera nahi du gaia prebentzioa handitzeko eta arriskua sumatzean, historia klinikoan sartuko dute. Euskal Herrian errepideko istripuetan baino jende gehiago hiltzen da bere buruaz beste eginda. Urtean 300 bat pertsonek hiltzen dute beren burua.\nErakunde horren arabera, suizidio kasu gehienen atzean patologia mental bat dago, buruko osasun arazoren bat. Bikote hausturak, etxeko egoera, ikastetxekoa, umetan edo gaztaroan jasandako esperientzia bortitz bat, lan baldintzak, pobrezia. Mila faktorek elika ditzakete suizidio joera horiek.\nJaurlaritzak neurri ugari proposatu ditu suizidioen tabua hausteko eta prebentziorako. Lehenik, suizidioei buruzko jarraipena eta ikerketa egiteko baliabideak jarriko dituzte martxan. Ikerketaren esparruan, suizidioen erregistro bat sortuko dute.\nBigarrenez, aldian-aldian suizidioari buruzko kanpainak egingo ditu “estigma murrizteko eta kontzientzia areagotzeko”. Hirugarrenez, prebentzio lana ikastetxeetara, gizarte zerbitzuetara eta lan esparrura zabaltzea erabaki du.\nPrebentzio lan hauetan, familiaren rola da giltzarri.\nAitziber Garmendiak aipatzen duen erru sentimendu hori oso indartsua izaten dela dio Cecilia Borras psikologoak. “Psikologikoki lur jota uzten zaitu. Etengabe pentsatzen duzu zein eragin izan zenuen haren erabakian eta zergatik ez zinen jabetu egoeraz. Sentimendu hori ondo bideratzen jakin behar da”.Nahigabe guztiaren erdian, itxaropenezko mezu batekin bukatzen du Aitziberrek: “hautsi egin nintzen, baina pusketa txikiez osatutako beste NI bat sortu dut”. Zer egin dezakegu guk? Gauza xume bat: sufritzen duenaren begiekin sufrimendua ikusten saiatzea.


The Big Game, XVI. mendeko Xake Bizidunen inspiraziotik abiatzen da benetazko gorputzekin xake koreografiko bat sortzeko. 32 pertsonek parte hartzen dute proiektuan, jokoaren piezen kopurua. Gorputz askoren elkarbizitzan oinarritzen den pieza non koreografia espaziala, adostasuna eta desadostasuna eta mila eta bat mugimendu posibleen harmonizazioa eraikitzen den.\nIkuskizun bakoitzean, konpainiak aste batean zehar lan egingo du bere lau dantzariekin eta tokiko gonbidatu talde batekin. Gonbidatu hauek dantza eta antzerki ikasleak izan daitezke edo adostu daitekeen beste kolektibo mota bat.\nEgilea: Olatz de Andrés\nZuzendari laguntzailea: Robert Jackson\nDantzariak: Pilar Andrés, Natalia García, Isabel Álvarez, Aiala Echegarai. + 28 invitados (alumnos de Dantzerti y Labai)\nSoinuztapena: Marc Cano\nProdukzioa: Vanesa Fuentes\nThe Big Game da Lokke konpainiaren azken produkzioa; Olatz de Andrés dantzaria eta koreagrafoa da haren liderra, eta Eusko Jaurlaritzako Kultura Sailaren dirulaguntza du ikuskizunak. The Endgame-ren bertsio hedatua da; lan hura Azkuna Zentroaren Amphitryon programak sustatu zuen 2016an, eta inspirazio-iturritzat hartzen zituen XVI. mendeko xake bizidunak, xake koreografikoaren bertsio libre eta zeharraldatua sortzeko, non 32 lagunek estrategia-joko horretako beste horrenbeste pieza gorpuzten baitzituzten.\nPiezaren abiapuntua eta bilakabidea, beraz, koreografia-sistema bat dira, gorputz horien bizikidetza jokoan ipiniko dena, musika trinko eta inguratzailean egindako mila eta bat mugimenduak orkestratuta. 2019ko urtarrilean estreinatu zen Azkuna Zentroan, eta dantzari talde iraunkorrari (Pilar Andrés, Natalia G. Muro, Isabel Álvarez eta Aiala Etxegarai), Dantzertiko 28 ikasleren partaidetza gehitu zitzaion sorkuntzaren azken fasean. Guztien artean bete zuten eszenatokia beren mugimenduekin eta hango elementuez baliatu ziren performance-pieza hori site specific bihurtzeko.\nIturria: LOKKE - Olatz de Andrés\nEgileak Olatz de Andrés\nKonpainiaLOKKE - Olatz de Andrés


Bilboko arte eszenikoen sektoreagaz hirugarren topaketea egin dabe - bizkaie.biz\nBizkaie! 2021-01-20 08:29 Kulturea\nKultur eragileek egiten daben lana dinamizau eta indartzeko proposamenen barri emotea dira helburuak.\nJuan Mari Aburto Bilboko alkateak, Gonzalo Olabarria Kultura eta Gobernantza aileko zinegotziagaz eta Udaleko kulturako taldeagaz batera, lanerako topaketa bat egin dau Bilboko sektore eszenikoaren ordezkaritza bategaz.\nHirugarren topaketa honetan, aztertu dabe noraino bete dituan Bilboko Udalak aurreko bileretan bere gan hartutako konpromisoak. Alde horretatik, nabarmentzekoa da zelan parte hartu daben Euskadiko profesionalek Arriaga Antzokiaren produkzinoetan, zelan programau diran Euskal Herriko eta Bilboko konpainien obrak Arriaga Antzokian eta Campos Antzokian eta zelan emon jaken babesa Bilboko konpainien euskerazko produkzinoei, udal programetan sartuta. Era berean, aukerak aztertu ditue, Udalean saio edo probetarako eta antzezpenetarako zer beste gune egon daitekezan jakiteko.\nTopaketarako dei egin jaken eragileek parte hartu aurretik, alkateak aurkezpen bat egin eta adierazo deutse arduratuta dagoala COVID-19aren pandemiak kultur sektorera ekarritako ondorioakaitik: Udalak eutsi egingo deutso, aurrerantzean be, kulturearen alde. Eta 2020an zein aurten, lanean gabiz egoerea arintzeko era bateko eta besteko neurriak ezarriz, kultur eragileentzako tresnak eskainiz, kultur proiektuak babesteko diru-laguntzatarako berariazko deialdiak eginez eta kultur bonuak plazaratuz kulturearen konsumoa sustatzeko. Gainera, Juan Mari Aburtok adierazo deutse ekimen horreek barriro be jarriko dirala martxan 2021ean, era batera edo bestera, osasunaren eta ekonomiaren bilakaerea zelakoa dan erreparauta.\nBilboko Udalak 1.647 eskaera jaso ditu orain arte, ostalaritzan 1,3 miloe euro baino gehiagoko lguntza zuzenetarako\nLaguntzok hilebete honen amaieran pagauko dira. Udalak gogoratu nahi dau eskaerak aurkezteko epea edegita dagoala urtarrilaren 31ra arte; hori dala eta, sektoreko profesionalek eskaerak webgunearen bitartez aurkeztu deiezala animatu ditue: www.ayudashosteleriabilbao.eus.


Nortasun juridikoa ibairako | blogmcp\nPosted 25 otsaila, 2021\n2017ko martxoaren 20an Zeelanda Berriko Parlamentuak lege bat onartu zuen eta haren bidez nortasun juridikoa eman zion Whanganui ibaiari. Hartara, ibaia eta bere elementu guztiak osotasun moduan konfiguratuta gelditu ziren, osotasun zatiezina eta ezin bortxatuzkoa. Horrek jurisprudentzia ekarri zuen eta ahalbidetu zuen bai Zelanda Berrian bertan, bai atzerritarreko beste leku askotan ere legea aldatzea, parke nazionalak, ibaiak, mendiak eta aintzira babestuta izan daitezen. Edonola ere, maori herriak ohartarazi nahi du hori ez dela irtenbidea. Benetan beharrezkoa dena pentsamoldea eta jarrera aldatzea dela. Ingurumenak exijitzen diguna ez direla legeak, ardura baizik.\nAotearoa - Iruñerriko Mankomunitatea - Maori - Ruapehu - Tongariro parke nazionala - water2me - Whanganui - Zelanda Berria\nAotearoako kondaira baten arabera (Zeelanda Berria, maori herriarentzat), Aita Zeruak malko bat isuri zuen Ruapehuren gainean, Iparraldeko Uharteko mendi garaienaren gainean, eta hala sortu zen Whanganui ibaia.\n290 kilometrotan, ibai hori Tongariro parke nazionalaren zati batean ibiltzen da, eta duela urte asko eta asko bertako errekastoan bizi ziren maori tribuen despentsa izan da. Eta bai botikina eta komunikaziorako eta garraiorako bidea ere. Tribuek ezin hobeto ezagutzen zituzten ibaiko ur-laster guztiak; elikatzeko erabiltzen zuten fauna guztia, aingirak barne, haien oinarrizko elikagaia; eta, jakina, beren segurtasuna zaintzen zuten espiritu zaindari guztiak, taniwha esaten zietenak. Izan ere, beti hartu izan zuten ibaia, awa, ibai sakratutzat, eta harekin identifikatzen ziren. Pertsona moduan ikusten zuten, arbaso moduan. Beren identitatearen, familiaren eta kulturaren parte zen.\nBaina XIX. mendean europar kolonoak iritsi ziren eta dena aldatu zen. Ibaiaren burua desbideratu zen egitasmo hidroelektriko bat gauzatzeko; ur-lasterrak desagertu ziren, itsasontzi turistiko handiak ibili ahal izateko ibai-etorbide handiak gauzatzeko; hondoaren zati bat erauzi zen, errepideak eta burdinbideak eraikitzeko erabiltzeko; bokalea estolda bihurtu zen; eta ibaiaren jabetza Estatuarena izatera igaro zen, meatzaritza garatzeko bidea edukitzeko.\nMaori herriarentzat irain handia izan zen hura. Natura beren bizitzaren zatitzat hartzen zuen bizi-filosofia oso bat nola gutxiesten eta alde batera uzten zuten ikusi behar izan zuen. Maori tribuen ustez, naturako izaki bizidun eta bizigabe guztiek jatorri berbera dute, zerua eta lurra, eta bakar bat ere ez dago beste baten gainetik. Salbuespenik gabe denek merezi dute zaintza, errespetua eta babesa.\nHori dela-eta, mende batean baino gehiagoan maori herriak sendo eutsi dio edozein pertsonak dituen eskubide eta betebehar guztiak merezi dituen izaki bizidun gisa ibaia aitortzeko aldarrikapenari. 2017ko martxoaren 20an gobernuak arrazoia eman zion arte. Egun horretan, hain zuzen, Parlamentuak lege bat onartu zuen eta haren bidez nortasun juridikoa eman zion Whanganui ibaiari. Hartara, ibaia eta bere elementu guztiak osotasun moduan konfiguratuta gelditu ziren, osotasun zatiezina eta ezin bortxatuzkoa.\nHorrek jurisprudentzia ekarri zuen eta ahalbidetu zuen Te Urewera parke nazionalak ere tratamendu hori bera merezi izatea eta hori berbera egitea aztertzea Taranaki mendiarekin. Gainera, Zeelanda Berritik kanpo legeria aldatzeko beste saiakera batzuk egon dira, Ganges eta Yamuna ibaiak babesteko Indian eta Erie aintzira Ohion, Ameriketako Estatu Batuetan, besteak beste.\nEdonola ere, maori herriak ohartarazi nahi du hori ez dela irtenbidea. Zalantzarik gabe, natura babesten duen legeria onartzea pauso garrantzitsua dela, baina benetan beharrezkoa dena pentsamoldea eta jarrera aldatzea dela. Ingurumenak exijitzen diguna ez direla legeak, ardura baizik.\nEta baliteke kasu egiteko unea iritsi izana.\n2.- Gure ibaietako oroitzapenak\n7.- Edaten dugun ura energia iturria bihurtuta


Bizitza Sexuala (VI) – Kaixomaitia.eus | Bloga |Saltsa badago!\nAtal honen azken aurreko iruzkina da honakoa, “Euskal Herritarron harreman afektibo eta sexualei buruzko ikerketa” ren “Bizitza Sexuala” atalari dagokiona hain zuzen. Atal honetako iruzkin guztiak hemen dituzue irakurgai.\nIruzkin honetan beste bi galdera ditugu aztergai, inkestaren G38 eta G39 galderak, kasu honetan masturbazioa dugu galdegai. Galdera honi erantzun zietenen 1272 laguneko lagina hartu genuen azpiko grafikoak osatzeko:\nG38.a galdera zuzena zen, zein maiztasunez masturbatzen zara?\nGaldetutako gizonen %96a masturbatzen da, %80 astero eta %15 egunero.\nEmakumezkoen %87a masturbatzen da, %45 astero eta %3 egunero.\nAdinari dagokionez, 18-29 adin tartekoen %7,6 ez da masturbatzen, batazbestekoaren bikoitza.\nBatazbeste astean 2 aldiz masturbatzen dira.\nEta galdera honi lotua, G39.a masturbatzen denean bere bikotekidea denaz gogoratzen / fantaseatzen duen galdetzen dugu. Erantzunak bikotekidea dutenekiko ponderatuak daude:\nDatu interesgarriak direla deritzogu, Euskal Herriko 1280 lagunek erantzun diote galdera honi, nahiko tabua izaten jarraitzen duen gai baten inguruan eta honi gure balioa ematen diogu.\nZuk baduzu zer geitu iruzkin honetan idatzi dugunari? Ba poz pozik hartuko dugu zure ekarpena. Idatzi behean! 🙂\nHurrengo iruzkina, Bizitza Sexuala kategoriaren azkena da, bikote harremanak, komunikazioa, sexua… irakurri nahi? Hemen duzu aukera!\nbikote harremanak bizitza sexuala Euskal Herriko harreman afektibo eta sexualei buruzko ikerketa G38 G39 harremanak ikerketaren emaitzak Kaixomaitia kaixomaitia.eus masturbazioa sexuinkesta


Hiltegia handitzeko lanak hasi dira - Sakana - Guaixe.eus\nHiltegia handitzeko lanak hasi dira\nGuaixe 2021-03-24 14:30\n114,89 metro karratuko azalera eraikiko da. Han barruan eraldatze zentroa eta triperia gela jarriko dute. Gainera, hotz-ekipoak berrituko dituzte. 202.225,58 euro inbertsioa eginen da (BEZ barne).\nEtxarri Aranazko hiltegian eraldaketa gunea egiteko proiektuaren atzean daude Etxarri Aranazko Udala, Sakanako Garapen Agentzia, Belardi ekoizle elkartea eta Sakanako hiltegia kooperatiba. Eraldaketa zentroa izanik abeltzainek han haragia zatikatu edota manipulatzeko aukera izanen lukete eta osasun-zigilua jasota zuzenean salgai jartzeko aukera. Gaur egun hiltegian behi- eta ardi-azienda hiltzeko baimena dute. Behin lanak despedituta, zaldi- eta txerri-azienda zatikatzeko aukera izanen da Sakana hiltegian, beti ere, beste hiltegi batean hildakoak.\nSakanako Estrategia Planean jasotako egitasmoa da. Sakanako Garapen Agentziako elikadura teknikari Nerea Vianak azaldu duenez, “hiltegia sektorearendako erreminta baliagarria izatea nahi dugu, eta ahalik eta gehien dibertsifikatzeko helburuarekin bulkatu dugu handitzea”.\nLanak 2018an egitekoak ziren, baina Nafarroako Gobernuak emandako dirulaguntza berandu iritsi zen eta espero baino txikiagoa izan zen. Finantziazioa eskuratuta, Etxarri Aranazko Udalak hiltegia handitzeko lanak Erki Construccion Sostenible SM enpresari eman dio, 122.212 euroren truke (BEZ kanpo). Berak hiltegira atxikitako eraldatze zentroa eta triperia gela eraiki beharko ditu. Zehazki, zatikatze- eta ontziratze-gela bat (29,89 m2), bi hotz-kamera (16,69 m2 eta 12,29 m2), haizatze-kamera bat (4,44 m2), garbitze gela (4,44 m2) bidalketa-eremua (24,30 m2), garbiketa-gela bat eta zerbitzu-biltegi gela (4 m2) egin beharko ditu. Solairu bakarreko 114,89 metro karratuko azalera duen eraikina da, hiltegiaren eskuin aldean jasoko dena. Isuri bateko teilatua izanen du.\nHorrekin batera, hiltegiko hotz-instalazioa berritu eta hobetzeko lanak ere eman ditu Etxarri Aranazko Udalak. Tarre SA enpresak egiteko horregatik 44.916,58 euro (BEZ kanpo) jasoko ditu. Aurreneko enpresak hiru hilabete ditu bere lanak despeditzeko eta atzenak, berriz, hilabete eta erdi. Garagarrilaren 25erako lan guztiak eginak egon behar dute. Horregatik, aste honetan hasi dira. Lanak egiten diren bitartean hiltegiak ez du bere martxa etengo.\nSakana hiltegia kooperatiba-sozietatea da hiltegia kudeatzen duena. Ibarreko harakinek osatzen dute nagusiki. Etxarri Aranatzeko Udalak 1995ean eraikitako udal-jabetzako hiltegia kudeatzen du. 1999. urtean, hiltegiko kortak handitu ziren. Ondoren, 2001. urtean, hobekuntzak egin ziren saneamendu-sisteman, eta, berriki, administrazio- eta zerbitzu-gune bat egin da.\nGuaixe 2018 uzt 27 Etxarri Aranatz\nLehen sektoreko ekoizle txikiek bere produktuak eraldatu eta euren ustiapenei bideragarritasuna emateko eraldaketa gune bat eginen da. Ikasteko, ha...\nGuaixe 2018 urr 19 Etxarri Aranatz\nLehen sektorearendako azpiegitura horretarako diru-laguntza atzeratu egin da eta espero baino diru gutxiago jaso da lanerako.


Errealitatearen bestaldea - Uztarria (Azpeitia)\n2018ko abu. 6a, 10:58\nSan Inazio jaiak amaitu berri dira, eta herritarrek denetarik egiteko aukera izan dute. Dena den, bada sasoi horretan hain ikusgarri egiten ez den kolektibo bat: San Martin egoitzako kideek ere ederki ospatu dituzte festak, beren erara.\nSan Martin egoitzako kideak buruhandiekin. (Mireia Galarza) Ikusi haundiago | Argazki originala\nTxupinazoa plazan ikusi, ondoren Marea Arroxari jarraitu, herri bazkarira joan, parranda egin... Festetan, asko dira dibertsio egunei forma bera ematen dieten azpeitiarrak. Badira, ordea, festak beste modu batera bizi dituztenak ere, eta horren adibide da Azpeitiko San Martin Egoitza. Bertako egoiliar gehienak ez ditugu kalean ikusiko festetan zehar, baina beraien modura aprobetxatuko dituzte festak. San Martin Egoitzako Arantxa Arrillaga terapeutaren arabera, "gogoz" hartzen dituzte festa egunak.\nEgiten duten guztia ikusita, garbi dago egoitzan ez direla aspertzen. Izan ere, San Inazio bezperan, festei hasiera emateko, beraien txupinazoa botatzen dute, eta ondoren, trikitilariak joaten dira egoitzara. Kamixeta ez, baina Marea Arroxakren zapia jarrita, hamaiketako berezia egin eta Marea Arroxa noiz iritsiko den zain geratzen dira, Marea Arroxak herria zeharkatzen duenean, geldiunea egiten baitu egoitza parean. Egoiliar gehienak egoitzan geratzen badira ere, batzuk kanpora irteten dira, bai familiarekin eta bai egoitzako langileekin. "Zezenetarako afizioa nabari da, eta Zezen Batzordeak ematen dizkigun sarrerei esker, zezenketetara joateko aukera izaten dugu", dio Marian Mangas San Martineko psikologoak. "Beste batzuk, aldiz, senideekin batera, bazkaltzera ere irteten dira", dio Arrillagak.\nBadira, ordea, desberdintasunak orain dela urte batzuetako festekin alderatuta. Egoitzako Rocio Corta egoiliarraren arabera, garai bateko su artifizialak plazan izaten ziren. Cortak dio barrakak, orain ez bezala, garai batean Done Jakue kalean egoten zirela eta, parrandari buruz galdetuta, Cortak irribarrez erantzun du bere garaian "ordubatak edo ordubiak aldera" tabernak itxi egiten zirela.\nFestek dakartzaten onurei buruz galdetuta, "orientazioa" azpimarratu du egoitzako psikologoak. "Egoitzan egiten ditugun gauza guztiekin egoiliarrak denboran kokatzea lortzen dugu". Horretarako, adibidez, San Inazio martxa abesten aritu dira azken asteetan. Arrillagaren esanetan, aldiz, "zaintzeko" ere balio diete festa egunek, egun "bereziak" izanda, beraien autoestimarako ere balio dutelako.\nUrtean zehar San Martin egoitzan boluntario aritzen direnak asko badira ere, ez dira izaten hainbeste saninazioetan; "festa egunak beraientzat ere badira", dio Mangasek. Gehienbat egoitzako langileen ardura izaten da festa egunetan egoiliarrekin bestelako ekintzak egitea: "Denok denetik egiten dugu, ahal dugun moduan".\nSaninazioekin gutxi ez, eta beste festa pila bat ere ospatzen dituzte urtean zehar San Martin egoitzan: sansebastianak, inauteriak, San Balentin eguna, sanferminak, San Martin astea... Eta festez gain, urteko ekintza bereziek ere badute lekua egoitzan. "Aurten, adibidez, Korrika ere ospatuko dugu geure erara".\n"Jende askok pentsatzen du egoitzetan ez dela ezer egiten, egoitzen pertzepzio okerra dago". Hori dela eta, egoitzako langileen arabera, "helburua ez da egoitza isolatuta geratzea, kanpoko ekintzak uztartu eta errealitatearen parte izatea baizik", arreta betiere "pertsonaren ongizatean" jarrita. Hala eta guztiz ere, "aurrerapausoak" egon direla deritzo Mangasek, eta belaunaldien arteko programak, adibidez, lagundu duela horretan. Arrillagak dio "kontzientzia" existitzen dela, eta beraiek, behintzat, "beti zerbait egiten saiatzen" direla. "Bizitza ez da egoitzan amaitzen, beste modu batera jarraitzen du, eta pixkanaka bada ere, jendea hasi da horretaz jabetzen", dio Mangasek.


Gerra Elektronikorako Tresna Berriak: Eragiketa Multiespektralak eta Misioari Egokitzeko Sentsoreak |Owon Teknologia\nJoint All-Domain Command and Control (JADC2) iraingarri gisa deskribatu ohi da: OODA begizta, hiltze-katea eta sentsore-eragilera. Defentsa JADC2-ren "C2" zatian dago berezkoa, baina hori ez da lehen burura etorri zena.\nFutbolaren analogia erabiltzeko, laurdenak arreta pizten du, baina defentsa onena duen taldea —korrika edo pasea izan— normalean txapelketara joaten da.\nHegazkinen aurkako neurrien sistema (LAIRCM) Northrop Grumman-en IRCM sistemetako bat da eta infragorriz gidatutako misilen aurkako babesa eskaintzen du. 80 modelo baino gehiagotan instalatu da. Goian CH-53E instalazioa dago. Argazkia Northrop Grumman-en adeitasuna.\nGerra elektronikoaren munduan (EW), espektro elektromagnetikoa joko-eremu gisa ikusten da, erasorako helburu eta engainua bezalako taktikekin eta defentsarako kontraneurri deiturikoak.\nMilitarrek espektro elektromagnetikoa erabiltzen dute (ezinbestekoa baina ikusezina) etsaiak detektatzeko, engainatzeko eta etsaiak adiskide indarrak babesten dituzten bitartean.\n"Azken hamarkadetan gertatu dena prozesatzeko ahalmenaren gorakada handia da", azaldu du Brent Tolandek, Northrop Grumman Mission Systems-en Nabigazio, Targeting eta Biziraugarritasun Dibisioko presidenteorde eta zuzendari nagusiak. "Horrek sentsoreak sortzeko aukera ematen du non eduki ditzakezun. berehalako banda-zabalera gero eta zabalagoa, prozesatzeko azkarragoa eta pertzepzio gaitasun handiagoak ahalbidetuz.Gainera, JADC2 ingurunean, misio banatutako irtenbideak eraginkorragoak eta erresistenteagoak bihurtzen ditu».\nNorthrop Grumman-en CEESIM-ek benetako gerra-baldintzak zintzoki simulatzen ditu, plataforma estatiko/dinamikoetara konektatuta dauden aldibereko transmisore anitzen irrati-frekuentzia (RF) simulazioa eskainiz. Mehatxu aurreratu eta parekideen simulazio sendoak modurik ekonomikoena eskaintzen du sofistikatuen eraginkortasuna probatzeko eta baliozkotzeko. gerra elektronikoko ekipamendua. Northrop Grumman-en argazkia.\nProzesamendua digitala denez, seinalea denbora errealean doi daiteke makinaren abiaduran. Xedeari dagokionez, horrek esan nahi du radar-seinaleak detektatzeko zailagoak izan daitezen egokitu daitezkeela. Kontraneurriei dagokienez, erantzunak ere egokitu daitezke. mehatxuei aurre egiteko hobeto.\nGerra elektronikoaren errealitate berria da prozesatzeko ahalmen handiagoak gudu-espazioa gero eta dinamikoagoa bihurtzen duela.Adibidez, bai Estatu Batuak bai bere etsaiak operazio-kontzeptuak garatzen ari dira gerra elektronikoko gaitasun sofistikatuak dituzten tripulaziorik gabeko aire-sistemen kopuru gero eta gehiagorako.Erantzun gisa, kontraneurriek berdin aurreratuak eta dinamikoak izan behar dute.\n"Swarms-ek normalean sentsore-misio bat egiten dute, hala nola, gerra elektronikoa", esan zuen Tolandek. "Aire-plataforma ezberdinetan edo espazio-plataformatan hegan egiten diren sentsore anitzak dituzunean, zure burua detektatzeko babestu behar duzun ingurune batean zaude. geometria anitzak”.\n«Ez da aireko defentsarako soilik.Mehatxu potentzialak dituzu inguruan oraintxe bertan.Elkarren artean komunikatzen ari badira, erantzunak plataforma anitzetan oinarritu behar du komandanteei egoera ebaluatzen eta irtenbide eraginkorrak ematen laguntzeko.\nHorrelako eszenatokiak JADC2-ren muinean daude, erasoan zein defentsan. Banatutako sistema gerra elektronikoko misio bat burutzen duen sistema banatu baten adibidea armada tripulatutako plataforma bat da, RF eta infragorrien kontraneurriak dituena. RF aurkako neurrien misioaren parte. Ontzi anitzeko eta tripulatu gabeko konfigurazio honek komandanteei pertzepziorako eta defentsarako geometria anitz eskaintzen die, sentsore guztiak plataforma bakarrean daudenean alderatuta.\n"Armadaren domeinu anitzeko ingurune eragilean, erraz ikus dezakezu euren inguruan egon behar dutela aurre egingo dieten mehatxuak ulertzeko", esan zuen Tolandek.\nArmadak, Armadak eta Aire Indarrek behar duten espektro anitzeko eragiketa eta espektro elektromagnetikoen nagusitasunerako gaitasuna da. Honek banda-zabalera handiagoko sentsoreak behar ditu prozesatzeko gaitasun aurreratuak dituzten espektroaren gama zabalagoa kontrolatzeko.\nEspektro anitzeko eragiketa horiek egiteko, misio-moldatzaileen sentsore deritzenak erabili behar dira.Espektro anitzak espektro elektromagnetikoari egiten dio erreferentzia, argi ikusgaia, erradiazio infragorria eta irrati-uhinak hartzen dituen maiztasun sorta barne.\nEsate baterako, historikoki, bideratzea radar eta elektrooptiko/infragorri (EO/IR) sistemekin lortu da. Hori dela eta, espektro anitzeko sistema bat izango da xede zentzuan banda zabaleko radarra eta EO/IR sentsore anitz erabili ditzakeena, esaterako. kolorezko kamera digitalak eta banda anitzeko kamera infragorriak. Sistemak datu gehiago bildu ahal izango ditu espektro elektromagnetikoko zati desberdinak erabiliz sentsoreen artean hara eta hona aldatuz.\nLITENING bideratze elektro-optiko/infragorriko gelaxka bat da, distantzia luzeetan irudiak egiteko gai den eta datuak modu seguruan partekatzeko bere bi norabideko plug-and-play datu-loturaren bidez. Bobby Reynolds AEBetako Air National Guard Sgt. baten argazkia.\nGainera, goiko adibidea erabiliz, multiespektralak ez du esan nahi helburu-sentsore bakar batek espektroaren eskualde guztietan gaitasun konbinatiboak dituenik. Horren ordez, bi sistema fisikoki desberdin edo gehiago erabiltzen ditu, bakoitzak espektroaren zati zehatz batean detektatzen duela, eta datuak. banakako sentsore bakoitzetik fusionatzen da helburuaren irudi zehatzagoa sortzeko.\n«Bizirauteko gaitasunari dagokionez, jakina, ez detektatzen edo bideratzen saiatzen ari zara.Historia luzea dugu espektroaren infragorrien eta irrati-maiztasunaren zatietan biziraupena eskaintzeko eta bientzako kontraneurri eraginkorrak ditugu".\n"Espektroaren edozein zatitan arerio batek eskuratzen zaituen ala ez detektatu nahi duzu eta, ondoren, behar den moduan kontraerasorako teknologia egokia eskaintzeko gai izan, RF edo IR dela.Multiespektralak indartsu bihurtzen dira hemen, bietan oinarritzen zarelako eta espektroaren zein zati erabili eta erasoari aurre egiteko teknika egokia aukeratu dezakezulako.Bi sentsoreen informazioa ebaluatzen ari zara eta egoera honetan babestuko zaituena zein den zehazten ari zara.\nAdimen artifizialak (AI) paper garrantzitsua betetzen du bi sentsore edo gehiagoren datuak batu eta prozesatzen espektral anitzeko eragiketetarako. AIk seinaleak hobetzen eta sailkatzen laguntzen du, seinale interesgarriak kentzen eta ekintza-biderik onenari buruzko gomendioak ematen ditu.\nAN/APR-39E(V)2 AN/APR-39ren bilakaeraren hurrengo urratsa da, radar-abisu-hargailuaren eta gerra elektronikoaren multzoa hamarkadetan zehar hegazkinak babestu dituena. Bere antena adimendunek mehatxu arinak detektatzen dituzte maiztasun zabal batean. barrutian, beraz, ez dago espektroan ezkutatu beharrik. Northrop Grummanen argazkia.\nMehatxu parekideen inguruko ingurune batean, sentsoreak eta efektoreak ugarituko dira, AEBetako eta koalizioko indarren mehatxu eta seinale askorekin. Gaur egun, EW mehatxu ezagunak haien sinadura identifikatu dezaketen misio-datuen fitxategien datu-base batean gordetzen dira. EW mehatxu bat denean. detektatzen denean, datu-basea makinaren abiaduran bilatzen da sinadura jakin horretarako. Biltegiratutako erreferentzia bat aurkitzen denean, kontraneurri-teknika egokiak aplikatuko dira.\nZiur dagoena da, ordea, Estatu Batuek aurrekaririk gabeko gerra elektronikoko erasoei aurre egingo dietela (zibersegurtasuneko zero-eguneko erasoen antzekoak).Horretan sartuko da AI.\n"Etorkizunean, mehatxuak dinamikoagoak eta aldatzen joango diren heinean, eta ezin diren sailkatu ahala, AI oso lagungarria izango da zure misioaren datu-fitxategiek ezin dituzten mehatxuak identifikatzeko", esan du Tolandek.\nEspektro anitzeko gerrarako eta egokitzapen misioetarako sentsoreak mundu aldakor baten erantzuna dira, non etsai potentzialek gerra elektronikoan eta zibernekoan gaitasun aurreratu ezagunak dituzten.\n"Mundua azkar aldatzen ari da, eta gure defentsa-jarrera parekoen lehiakideengana aldatzen ari da, sistema multiespektral berri hauek hartzeko premia handituz sistema banatuak eta efektuak lortzeko", esan zuen Tolandek. "Hau da gerra elektronikoaren etorkizun hurbila. ”.\nAro honetan aurrera jarraitzeko, hurrengo belaunaldiko gaitasunak zabaltzea eta gerra elektronikoaren etorkizuna hobetzea eskatzen du.Northrop Grumman-ek gerra elektronikoan, ziber eta maniobra elektromagnetikoen gerran duen esperientzia alor guztietan hartzen du barne: lurra, itsasoa, airea, espazioa, ziberespazioa eta espektro elektromagnetikoa. konpainiaren espektro anitzeko eta funtzio anitzeko sistemak gudariei abantailak eskaintzen dizkie domeinuetan zehar, eta erabaki azkarrago eta informatuagoak hartzeko aukera ematen dute eta, azken finean, misioaren arrakasta.


Giza kate batean Donostia, Bilbo eta Gasteiz batuko ditugu ekainaren 10ean | Gure Esku Dago\nGiza kate batean Donostia, Bilbo eta Gasteiz batuko ditugu ekainaren 10ean\n201,9 kilometro izango ditu giza kateak. Donostiatik abiatu, Bilbotik pasa, eta Gasteizen amaituko da, Eusko Legebiltzarraren atarian. Herritarron Itunean jasotako erabakitzeko arrazoiak plazaratzeko eguna izango da.\nBozeramaileak: Angel Oiarbide (eus), Zelai Nikolas (cas)\nUrte berezia izango da aurtengoa, erabakitzeko eskubidea gauzatzeko aukera berriak etor daitezkeelako. Erabakitzeko eskubidea posible egingo duen ziklo berri bat zabaltzeko aukerak ditugulako. Baina urte berezia ez ezik, 2018a urte erabakigarria izatea nahi dugu, eta aukera horiek egi bihur daitezen lan egingo dugu. Aukerak ez baitira etortzen. Sortu egiten dira.\n2018ko ekainean bost urte beteko ditu Gure Esku Dagok. Bost urteotan herritarrok herri honi egin diogun ekarpena ezin da neurtu ez zenbakietan, ez ehunekoetan. Erakutsi dugu erabakitzeko eskubidea, epe luzera begira, bizikidetzarako tresna ezinbestekoa dela. Guretzat eta gure ondorengoentzat nahi dugun etorkizuna eraikitzeko orubea eratzen ari gara, eta etorkizun hori erabaki ahal izateko bidea jorratzen segitzen dugu.\nEuskal herritarrok gure etorkizun politikoa libreki eta demokratikoki, normaltasunez, erabakiko dugun ziklo berri bat ireki nahi dugu. Eta 2019a jarri dugu jomugan. Esparru ezberdinetan, gizarte mailan, erakundeetan, zein nazioartean egiten ari diren urrats guztiek bat egin dezaketelako. Erabakitzeko eskubidearen aldeko ekaitz perfektua sortzeko aukera handiak ikusten ditugu. Testuinguru horretan eraginez, herritarrok gure ekarpena, gure esku dagoen guztia egingo dugu, guri dagozkigun pausoak irmoki, sendo eta elkarrekin emanez, erabakira iristeko.\nArgi duguna da ez dagoela herri gisa erabakitzerik, adosteko jarrera eta kultura ahalduntzailerik gabe. Ezinbesteko oinarri hori sendotu nahi dugu datozen hilabeteetan. Gure etorkizun politikoaren eztabaidan herritarron parte hartzea bideratzeko tresna eraginkorrak gizarteratuz, Herritarron Ituna martxan jartzera goaz, datorren astean abiatuko den mahai-inguru zikloarekin. Aurrerantzean, han eta hemen egingo ditugun saio parte hartzaileetan, ‘2019 arrazoi erabakitzeko’ jasoko ditugu ekainaren 10ean erakundeei helarazteko. Eta ekainetik aurrera, erabakitzeko eskubidearen aldeko Euskal Herriko eragileen Herri Ituna sustatuko dugu.\nDonostia, Bilbo eta Gasteiz batuko dituen giza katea aurkeztu dugu gaur; 201,9 kilometrotan, 100.000 lagun baino gehiago eskuz esku, arrazoiez betetako zapiekin, batuko dituen giza katea. Bost urtean egin, ikasi eta lortu dugun guztiaren emaitza izango da ekainaren 10a, eta herritarron erabakitzeko arrazoiak erakundeetara bideratuko ditugu. Aurten Araba, Bizkaia eta Gipuzkoan ikusi ditugu baldintzak eta testuingurua dimentsio honetako mobilizazio bat antolatzeko. Baina ez dezagun ahaztu, Gure Esku Dagoren erronka Euskal Herriko zazpi hiriburuak batzea dela eta espero dugu horretarako aukera izatea gainerako lurraldeetan ere, etorkizun hurbilean.\nGure Esku Dago Euskal Herri osoan eragiteko jaio zen eta horretan jarraituko dugu, baita Nafarroa Garaian, Baxenafarroan, Lapurdin eta Zuberoan ere, sintonia hau zabalduz eta lurralde denetan erabakitzeko eskubidea gauzatu dadin baldintzak sortuz, tokian tokiko herritarren borondatea, errealitatea eta erritmoa errespetatuz, baina beti eskuak zabalik eta lanerako prest.\nHerri galdeketak, Herritarron Ituna eta inoiz ezagutu gabeko mobilizaziorik handiena: giza katea. Hiru lan ildoek, norabide berean, bat egingo dute aurtengo urtea amaitzen denean, eta une horretan atea zabalduko diogu ziklo berri bati. Herritarrok gure etorkizuna erabakitzeko aukera izango dugun zikloari.\nAurtengo bidaia honetan aktiboki parte hartzera dei egiten dugu. Gure herrikideei arrazoiz eskatu nahi diegu parte har dezaten eskura ditugun helburuak lortzeko erronka berri honetan. Milaka arrazoi ditugu elkarri eskua emateko. Ezin dugu aukera historiko hau galdu. Ezin gara geldirik geratu. Gure garaia da. Herritarrona. Determinazio osoz goaz aurrera, herri libre bat izateko, burujabe izan behar dugulako.\nEman diezaiogun eskua etorkizunari, demokraziari, erabakiari. Jende zoriontsua izan nahi dugulako, herri libre batean. Har dezagun bidea!\nSaio osoa ikusgai: https://www.youtube.com/watch?v=A3QHccDyExQ


Herri mugimenduei zuzendutako formazioaz jardunaldiak otsaiak 28an – Asociación de Vecinos Zabalgana Batuz Auzo Elkartea\nHerri mugimenduei zuzendutako formazioaz jardunaldiak otsaiak 28an\n7 febrero 20150\nHerri mugimenduentzat formazioan urratsak ematea helburu izango duen Bor Bor (k) herri jakintzen laborategiaproiektuari buruzko jardunaldi irekiak antolatu ditu Joxemi Zumalabe fundazioak. Otsailaren 28an izango dira, Donostian.\nFormazioaren alorrean gabeziak somatu dituztela diote fundazioko kideek, eta kezka horren inguruan erabaki dute abiatzea Bor-Bork(k) proiektua. Honela definitu dituzte arrazoiak:\n“Formazioari ematen diogun garrantzi urria, landu gabe geratzen diren gaiak, metodologia berritzaileen beharra, denbora desorekak, pertsona zein gaien artean sortzen diren jerarkizazioak, aniztasun falta…»\nParte hartu nahi duenarentzat, email bat jarri dute:komunikazioa@joxemizaumalabe.org\nDatorren ikasturtean martxan\n2015/16 ikasturtean abiatuko dute Bor-Bor(k) proiektua, eta horretarako kolektibo ugaritako 15-20 bat partaiderekin, herri mugimenduentzat interesgarri lirateken hainbat gai landuko dituzte. Aurreratu dutenez, ikasturte oso batean hiru asteburutako tailer-elkarbizitza saioak egitea dute buruan.\nAGORA 2015: Laboratorios de innovación urbana\nCampaña informativa sobre la prematrícula para los nacid@s en 2013. urtean jaiotakoentzako aurrematrikulari buruzko informazio kanpaina